Η αλήθεια μου... Χαρά Μαρκατζίνου\nΗ αλήθεια μου…\nΕγώ και η αλήθεια μου...Κοιτάζω το είδωλό μου στον καθρέφτη και βλέπω για πρώτη φορά εμένα. Ετσι ακριβώς όπως είμαι. Μια εικόνα διαφορετική, μια εικόνα που μέχρι πριν λίγο τη θόλωναν οι ενοχές,τη στρέβλωναν τα βάρη, την παραμόρφωνε η απουσία της αυτοεκτίμησης.\nΤώρα καθάρισε αυτή η εικόνα κι έχει φως, πολύ δυνατό, άπλετο και ζεστό φως! Φευγαλέα σκέφτομαι την εικόνα που κουβαλούσα τόσο καιρό. Είχα μάθει να με βλέπω μικρή, μια σταλιά, μικρή και φοβισμένη.\nΕίχα συνηθίσει να με βλέπω κρυμμένη σε μιαγωνιά, κρυμμένη από τα θέλω μου, κρυμμένη από τα όνειρά μου... στη σιωπή της κριτικής,στο μαστίγωμα της αυτοκριτικής και στην τιμωρία που επέβαλε η ευθύνη των άλλων.\nΒαρύ το φορτίο να κουβαλάς υποσχέσεις, ανεκπλήρωτα όνειρα, λάθη, απωθημένα άλλων, των σημαντικών σου άλλων, που δεν κατάφεραν εκείνοι να τα κάνουν πράξη...\nΒαρύ το φορτίο των δικών σου ονείρων που στοίβαζες σ’ένα κουτί με ξεχασμένες λαχτάρες, μεκαταπιεσμένες επιθυμίες. Κι ακόμα πιο βαρύ το φορτίο όταν προσπαθούσες να φιμώσεις την καρδιά κάθε που σου υπαγόρευε να τα πετάξεις όλα μακριά, να ελευθερωθείς.Εγώ και η αλήθεια μου..\nΜε κοιτάζω και είμαι ελεύθερη. Δε νιώθω πια αυτό το βάρος...έφυγε μαζί με τα δάκρυα,τον πόνο, την απογοήτευση, την ακύρωση, όλες τις δεύτερες σκέψεις που έκανα για να με εγκλωβίζω στη μικρή εικόνα που είχαν φτιάξει οι άλλοι για μένα με τη δική μου συνενοχή.Με κοιτάζω και είμαι αποφασισμένη.\nΑποφασισμένη να ζήσω, να ζητήσω, να διεκδικήσω,να λάβω. Αποφασισμένη να απολαμβάνω ό,τι μου δίνεται, στη στιγμή που μου δίνεται για όποιο λόγο μου δίνεται. Αποφασισμένη να φτάσω στον πυρήνα μου, στην ίδια την ουσία της ύπαρξής μου.\nΑυτό το ταξίδι δεν έχει αποσκευές παρά μονο την αγάπη για χάρτη και την αλήθεια μου για εισιτήριο.Στο ταξίδι που έπαιζα το θεατή, στο ίδιο αυτό ταξίδι είμαι τώρα πρωταγωνίστρια. Το τζάμι του καθρέφτη μου έχει μικρές γρατζουνιές και κάποια φουσκώματα απο γυαλί.\nΚι όμως...η εικόνα μου είναι πεντακάθαρη. Αυτά τα μικρά σημάδια, αυτές οι ατέλειες ορίζουντην πιο όμορφη, την πιο αληθινή μου εικόνα. Με αποδέχομαι έτσι ακριβώς όπως είμαι... κι είναι κάτι τόσο πρωτόγνωρο και λυτρωτικό.\nΟι καμπύλες μου, που σε κάθε τους πόντο ανακάλυψα το πάθος, την ηδονή, την απόλαυση, όρισα την ταυτότητα της γυναικείας μου ύπαρξης, όχι όπως πρέπει αλλά όπως είμαι... τα μάτια μου, που έμαθαν να κοιτούν τα πράγματα όπως ακριβώς είναι, όχι όπως ο φόβος θα ήθελε να είναι... τα χέρια μου που πόνεσαν γιατί δεν είχαν μάθει να ζητούν, μα τώρα απλώνουν χαρά, αγάπη, στήριξη, βοήθεια και απλώνονται για να πάρουν αγάπη, αγκαλιά, στήριξη, βοήθεια...\nτα μαλλιά μου,που μάκρυναν όσο δεν είχαν μακρύνει όλα αυτά τα χρόνια και στο χτένισμα τους αγγίζω ανεμελιά, ελευθερία, έρωτα ...\nστο άσπρο μπλουζάκι που φοράω γιατί πάντα μου άρεσε το απλό κι όχι το στημένο ... στο ρολόι που φορώ όχι για να μετρώ το χρόνο που περνάει μαγια να σημαδεύω τις στιγμές, εκείνες που εγώ είμαι στην αλήθεια μου, στο σημάδι που έχω στο λαιμό μου για να μου θυμίζει πως ο θυμός που καταπίνεται, γίνεται θεριό ανήμερο και σε κατραστρέφει...\nσ’εκείνο το σημάδι που θα είναι πάντα το παράσημό μου γιατί κατάφερα να ξεφύγω από τη σιωπή!\nΕγώ και η αλήθεια μου...Το πιο δύσβατο, το πιο δύσκολο κομμάτι αυτού του ταξιδιού: η συνειδητοποίηση πως δε με αγαπώ...εγώ, που έλεγα πως αγαπώ εσένα πιο πολύ κι από τον εαυτό μου... μα πώς να σ’αγαπήσω όταν ήθελα να σε αλλάξω;\nΟταν δε δεχόμουν αυτό που είσαι κι ήθελα απεγνωσμένα, μάταια να σε φέρω στο φως, ενα φως δικό μου που μπορεί να μην ταίριαζε στο δικό σου σκοτάδι;\nΟταν ματαίωνα κάθε φορά τον εαυτό μου, γι΄αυτό που εσύ ποτέ δεν υποσχέθηκες και ποτέ δε μπόρεσες να δώσεις... Πώς να σ’αγαπήσω όταν σε άφηνα να με πληγώνεις κάθε στιγμή, κάθε λεπτό, με λόγια που δεν έλεγες, με απουσία, με σιωπή...\nΠώς να σ’αγαπήσω όταν κάθε φορά δικαιολογούσα ό,τι έκανες για να μπορώ να μένω κοντά σου, να βάζω όπως όπως τον επίδεσμο στην πληγή μέχρι να σ’αφήσω να την ξαναματώσεις... Πώς να σ’αγαπήσω όταν ματαίωνα τον ίδιο μου τον εαυτό σ’ενα παιχνίδι σύγκρισης με μόνο ηττημένο κάθε φορά εμένα;\nΠώς να σ’αγαπήσω όταν καθρέφτιζα στα μάτια σου όλες τις πληγές μου κι αντί να τις γιατρέψω τις μάτωνα χειρότερα; Πώς να μ’αγαπήσω όταν δε μπορούσα να με δω με μάτια καθαρά; Εγώ και η αλήθεια μου...Εκείνη η στιγμή που με είδα για πρώτη φορά ξεκάθαρα...\nΕίμαι η Χαρά κι αυτό δεν αλλάζει ούτε μετριάζεται με κανένα υποκοριστικό που θα διαλέξεις γιατί δεν τολμάς να προφέρεις ξεκάθαρα το όνομά μου. Είμαι η Χαρά και δεν φοράω δανεικές σχέσεις στο κορμί μου από το φόβο της μοναξιάς, μιας μοναξιάς που είδα κατάματα πως ήταν η επιλογή μου από την αρχή.\nΕίμαι η αλήθεια μου, εκείνη που ενθουσιάζεται, που πλάθει ιστορίες με τις λέξεις της,που γελάει, που κλαίει, που δακρύζει, που ποθεί, που διψά, που πιστεύει στη δύναμή της...που πατάει γερά πια στα πόδια της κι αν στραβοπατήσει και πέσει θα ξανασηκωθεί με χιούμορ και χαμόγελο.\nΕίμαι η Χαρά που συγχωρεί, που εμπιστεύεται, που αγαπά. Είμαι η Χαρά που ευγνωμονεί, που επιλέγει το δικό της ρυθμό για να δημιουργήσει. ,p> Είμαι η Χαρά που ταξιδεύει, που δημιουργεί, που αγκαλιάζει, που βοηθά και είμαι εκείνη που θα δοκιμάσει να πετάξει κι ας νιώθει ένα κόμπο στο στομάχι, όπως κάθε φορά που πετούσε με την κούνια πιο ψηλά στην παιδική χαρά.\nΕίμαι η Χαρά, που έγινε μαμά στα εικοσι έξι της και κάθε μέρα προσπαθεί να είναι η μαμά της αγάπης.\nΕίμαι η γυναίκα που ερωτεύεται,παθιάζεται, ονειρεύεται, αισθάνεται, αγγίζει και αγγίζεται. Είμαι η Χαρά που χορεύει στο χορό της ζωής. Είμαι η Χαρά και θέλω να γράφω λόγια αγάπης για να γιατρεύουν εμένα,εσένα, όποιον το έχει ανάγκη.\nΕίμαι εκείνο το ξανθό, χαμογελαστό κορίτσι με τις τεράστιες γαλότσες στη φωτογραφία που μεγάλωσε κι αναλαμβάνει την ευθύνη του εαυτού της...\nΕγώ και η αλήθεια μου...\nΕγώ κι ο εαυτός μου, ένα, μαζί...Το πιο μακρύ ταξίδι μου εσύ. Η νύχτα εσύ, το όνειρο της μέρας Μικρή πατρίδα, σώμα μου κι αρχή.


Φορτηγό προσφορές και τιμες | Promotheus\nΑρχική / Προϊόντα / Φορτηγό\nΦορτηγό προσφορές και εκπτωσεις\nΣτο Promotheus γνωρίζουμε όλες τις ευκαιρίες, τις εκπτώσεις, τις προσφορές και όλα τα κουπόνια που είναι διαθέσιμα για το φορτηγό. Μπορούμε να ανακαλύψουμε τις καλύτερες εκπτώσεις και θα είμαστε οι πρώτοι που θα σας ειδοποιήσουμε για το πότε υπάρχουν εκπτώσεις για το φορτηγό. Αυτό σημαίνει ότι μπορείτε να κάνετε φοβερή οικονομία στις αγορές σας κάθε εβδομάδα. Απλώς δείτε πώς οι προσφορές και τα κουπόνια από τα πιο πρόσφατα φυλλάδια θα μπορούσαν να σας εξοικονομήσουν χρήματα για το φορτηγό.\nΔείτε την τιμή του φορτηγό στους αγαπημένους σας εμπόρους λιανικής\nΡίξτε μια ματιά στις προσφορές και τις ευκαιρίες που ισχύουν για τα αγαπημένα σας προϊόντα, όπως τα φορτιστής, φουλαριών, φουντουκιού, φορητό απολυμαντικό χεριών, φτερούγες κοτόπουλου. Εδώ στο Promotheus, είναι όλα σε ένα μέρος. Απέχετε μόλις ένα κλικ από ακαταμάχητες προσφορές. Μην ξεχνάτε να μας παρακολουθείτε - εργαζόμαστε διαρκώς για τη βελτίωση της υπηρεσίας μας και προσθέτουμε νέες εκπτώσεις και προσφορές καθε ημέρα για να είμαστε σε θέση να σας προσφέρουμε τις χαμηλότερες τιμές!


Η ΓΡΑΦΙΔΑ ΤΗΣ ΣΙΝΤΙΚΗΣ : Η ΜΕΤΑΠΟΛΙΤΕΥΣΗ ΚΑΙ ΟΙ ΜΕΤΑΜΟΡΦΩΣΕΙΣ ΤΗΣ ΔΙΑΠΛΟΚΗΣ.\nΑπό το '80, έχουμε την δημιουργία του πολιτικού διπολισμού, μεταξύ της συντηρητικής παράταξης και της προοδευτικής και κατά προέκταση του δικομματισμού, μεταξύ της ΝΔ και του ΠΑΣΟΚ.\nΣτα δύο πολιτικά ρεύματα και τα δύο πολιτικά κόμματα, αντίστοιχα των Ευρωπαϊκών, έχουν την μεγαλύτερη προσφορά στο χτίσιμο, της πιο μακράς και δημιουργικής περιόδου της χώρας, της Μεταπολιτευσης.\nΤαυτόχρονα, έχουν και την μεγαλύτερη ευθύνη, για τα προβλήματα και τις παθογένειες, που προστέθηκαν σε εκείνα του παρελθόντος.\nΦυσικά, ο καθένας, απο εμας, μπορεί να έχει άλλη εκτίμηση, για την προσφορά, ή την ευθύνη του κάθε κόμματος, όπως και των μικρότερων. Αυτό ομως, δεν αλλάζει την μεγάλη εικόνα, όπως την βλέπει ένας τρίτος.\nΠαρακολουθώντας, την συμπεριφορά των μη κομματικών ΜΜΕ και ιδιαίτερα των συγκροτημάτων, που δημιουργήθηκαν, με την ανάπτυξη της ιδιωτικών ραδιοφώνων και τηλεοράσεων, εύκολα διαπιστώνουμε, την περιοδική τους μετάλλαξη και την μετακίνησή τους, από την υποστήριξη προς το ένα, ή το άλλο κόμμα.\nΒέβαια, τα κόμματα της Αριστεράς, παρ' ότι δεν στηρίζονταν, ως εναλλακτικες επιλογές εξουσίας, είχαν μια ιδιότυπη "ασυλία", εύκολα εξηγήσιμη.\nΤα συγκροτήματα των ΜΜΕ, από το 1989 και μετά, έχασαν την παραδοσιακή πολιτική τους τοποθέτηση.\nΠαρακολουθούν την κυκλική άνοδο και πτώση των δύο κυβερνητικών κομμάτων, με απόλυτο συντονισμό.\nΌταν διαβλέπουν, ότι ο κύκλος του ενός κόμματος, αρχίζει να κλείνει, επιταχύνουν το τέλος του, στηρίζοντας το επερχόμενο στην εξουσία κόμμα, το οποίο στηρίζουν, μέχρι να αρχίσει, η δική του καθοδική πορεία.\nΚαι όλα αυτά βέβαια, με το αζημίωτο, για τις επιχειρηματικες δραστηριότητες των ιδιοκτητών τους.\nΑυτό, ο Μητσοτάκης, ονόμασε εύστοχα διαπλοκή, παρ' ότι το πρώτο θύμα της, ήταν, ο Ανδρέας Παπανδρέου.\nΣήμερα, η παραδοσιακή διαπλοκή, είναι φάντασμα, του παλιού εαυτού της.\nΗ οικονομική κρίση, αλλά και οι κανόνες, που επιβλήθηκαν, τόσο στα δημόσια έργα και τις κρατικές προμήθειες, όσο και στον τραπεζικό δανεισμό, από την κυβέρνηση του ΠΑΣΟΚ και την πίεση της τρόικας, τα οδήγησε στην συρρίκνωση και στην χρεοκοπία και με επιλογή των ιδιοκτητών τους.\nΜάλιστα, οι μεταλλάξεις, του πιο ισχυρού συγκροτήματος, είναι τόσο εμφανείς, που στην τελευταία μετακίνηση, τον Δεκέμβριο του 2014, προκάλεσε γέλιο.\nΣτά 2.5 χρόνια κυβέρνησης, των ΣΥΡΙΖΑ -ΑΝΕΛ, ψάχνει καθημερινά, εναγωνίως να βρει κάτι θετικό να γράψει, για την κυβέρνηση.\nΟ ιδιοκτήτης του, τις τελευταίες ημέρες, πούλησε, μέρος των μετοχών του σε τηλεοπτικό κανάλι, σε ένα από τα πρόσωπα της νέας διαπλοκής, με τρόπο, που θυμίζει, πρόσφατες τροπολογίες, στην βουλή.\nΤέλος, πρέπει να σημειώσω, ότι ανεξάρτητα των περιοδικών μεταλλάξεων, ήταν σταθερή η υποστήριξη των συγκροτημάτων των ΜΜΕ, σε συγκεκριμένα πρόσωπα, σε όλα τα κόμματα.\nΑυτός είναι, ένας από τους λόγους, που η διαπλοκή, είναι τόσο ισχυρή και διαχρονική στην Ελλάδα.\nΑκόμη χειρότερα, είναι ένας, από τους βασικούς λόγους της κρίσης και της απαξίωσης, του πολιτικού συστήματος.\nΤης υπονόμευσης της Δημοκρατίας και της αδυναμίας εξόδου από την οικονομική, κοινωνική, θεσμική και ηθική κρίση.\nΔυστυχώς, ακόμη και σήμερα τα κόμματα και η πλειοψηφία των πολιτικών, είτε δεν το καταλαβαίνουν, είτε δεν έχουν την δύναμη να διαρρήξουν τις σχέσεις τους, αφού πολλοί οφείλουν την πολιτική τους πορεία, σε αυτές.


vita moderna: Εν έτει δύο χιλιάδες και οκτώ, έτι υφιστάμενοι.\nAt 1:39 AM, xilaren said...\nAt 1:57 AM, thas said...\nAt 3:13 AM, Μ. said...\nΧρόνια σας πολλά, thas! Και περαστικά... (Μα πώς είναι δυνατόν με τόσο πυρετό, καταρροή κτλ κτλ, να γράφεις τόσο άνετα και -το χειρότερο δι ημάς τους απλούς ανθρώποι- τόσο έξυπνα; ε; ε; γρρρρ... Εγώ πάντως σε αντίστοιχες καταστάσεις μετα βίας θυμάμαι το όνομά μου, αν πήρα τα χάπια μου και πόσα ρολά υγείας κατανάλωσα ημερησίως- τα χαρτομάντηλα τελειώνουν πολύ γρήγορα γμτ...)\nAt 11:22 AM, provato said...\nγουή μίσντ γιου ρε! όλα καλά!\nAt 11:26 AM, Ο μαυροντυμένος φίλος απ' τα παλιά said...\nΝα ευχηθώ κι εγώ με την σειρά μου (κάποτε τα γιορτάζαμε με δώρα κι αντίστοιχες χαριτωμένες καρτούλες), να ευχαριστήσω και για τα καλά σου λόγια, και τα υπόλοιπα να τα πούμε σ εκείνον τον καφέ που λέγαμε!\nAt 1:01 PM, Mara said...\nΛυπάμαι που θα σε απογοητεύσω, όμως άλλη φορά, -σε παρακαλώ!-, ΜΗΝ ΑΡΡΩΣΤΗΣΕΙΣ!!!!Καλά;\nΆντε πουλάκι μου, γιατί ένα μυαλό τό χουμε, αν διαβάζουμε και τα ποστ που γράφετε εμπύρετοι εν ώρα λοίμωξης...δεν θα μείνει τίποτε στην θέση του.\nAt 3:29 PM, Ο μαυροντυμένος φίλος απ' τα παλιά said...\nΕπανέρχομαι γιατί ξέχασα και τα περαστικά, αλλά και για να ευχαριστήσω και για τα 4 pianos.\nAt 4:29 PM, Στ. said...\nΠεραστικά! Να ΄στε καλά να γράφετε, εκτός των άλλων. :)\nΌσο για το "διπλή"επέτειο, σκέφτομαι πως είναι τελικά αξιοπερίεργο το πως κάποιες -κοινές τελικά-εμπειρίες των ανθρώπων διασταυρώνονται στο χρόνο.\nAt 5:49 PM, thas said...\nΕυχαριστώ πολύ άγνωστοι και γνωστοί μου φίλοι. Δέχομαι μετά χαράς τα «περαστικά» ενώ για τα χρόνια πολλά του μπλόγκινγκ θα κρατήσω μικρό καλάθι. Δεν με βλέπω ζωηρό για πολύ ακόμα. Σκεφτόμουν ότι πάνω-κάτω, όσες μπλογκοιδέες είχα τις εφάρμοσα αυτά τα χρόνια. Μετά από κάποιο διάστημα βλέπεις το έργο σε επαναλήψεις. Ο kukuzelis με συμβούλευσε να μην προβώ σε δηλώσεις ώστε να υπάρχει το ελεύθερο της επιστροφής. Θα δούμε.\nΓεγονός είναι ότι δεν υπάρχει η πρώτη ορμή. Γι’ αυτό έρχονται άλλοι, φρέσκοι και δροσεροί, χωρίς τέτοιου είδους προβλήματα.\nμ. thanx. Σιγά, πάντως, τις εξυπνάδες. Δεν βγήκε καλό.\nProvato, γουί μίσντ γιου του.\nMara, νο πρόμπλεμ. Πήραμε το μήνυμα και οι ομάδες εργασίας δουλεύουν πάνω του.\nΜαυροντυμένε φίλε χαίρομαι πολύ αν σου άρεσε η συλλογή! Να φανούμε και σε κάτι χρήσιμοι πιτέλους.\nΣτ. ευχαριστώ πολύ. Όμως σε ποια διπλή επέτειο αναφέρεσαι;\nO Sraosha o μεγαλοδύναμος, μου σημειώνει διακριτικά σε μέιλ πως άλλο πράγμα είναι η μεγάλη έκρηξη και άλλο οι συνθήκες μετά την έκρηξη. Σωστός. Προσωπικά δεν εμβάθυνα στο θέμα, έμεινα στα γενικά. Άνοιξα όμως τυχαία τον Γραμματικάκη, διάβασα το οπισθόφυλλο και σκέφτηκα πως είκοσι χρόνια πριν ούτε ο ίδιος θα μπορούσε να φανταστεί τέτοια εξέλιξη...\nAt 6:00 PM, Spyros_VJ said...\nΔιαβάζεις αυτό και άντε μετά να επιστρέψεις στην λίνγκο του μάρκετινγκ. (Αυτή, που τσίπα δεν έχει και τσέπες τσακίζει...)\nΠεραστικά και πολλές ακόμη ευχές δια τα γενέθλιά σας, thas!\nAt 7:13 PM, provato said...\nαχάριστε είδες το δώρο που σου έκανα ή ψηνόσουν στον πυρετό της αχαριστίας;\nAt 10:09 AM, thas said...\nΤι ωραία προβατίσια που τα λες. Και με τη Μετζένα σου διασκέδασα.\nΓεια σου Σπύρο μας, ελπίζω να μην σε αποπροσανατόλισα από το θεάρεστο έργο του μάρκετινγκ. Σε γλιέπω εντύπως και σε θαμάζω. Καλή συνέχεια- θενξ ελότα.\nAt 2:11 PM, Ιφιμέδεια said...\nΑς ενώσω κι εγώ (ως Τζέσικα ας πούμε, επίθετο: Νιάου) σε αυτό το φανταστικό πάρτυ τη φωνή μου με των άλλων καλεσμένων.\nΝά'σαι καλά Θας (κυριολεκτικά και μεταφορικά) και να γράφεις συχνά (μιλάμε για την απόλυτη μπλογκική ευχή. How much more typical than that?)\nΝα το κοιτάξεις πάντως αυτό που σου'πε ο γιατρός. Που σου θυμώνει το σώμα σου και σου πυρετώνει το όλον. Πρέπει. Έτσι μου λένε κι εμένα και δεν το κάνω, αλλά οφείλω να στο πω κι εσένα, όπως ίσως θα το έλεγες κι εσύ σε μένα.\nΤέλος πάντων, πυρετός ξεπυρετός, το ποστ ήταν πολύ του γούστου μου: μισόλογα, υπονοούμενα, σουρεαλισμός, τέχνη, φιλοσοφία και δεν συμμαζεύεται.\nΓράφε λοιπόν. Αρέσεις παιδί μου πώς να το κάνουμε.\nAt 2:23 PM, gerasimos said...\nΤο ποστ με έκανε να ξανανοίξω τη Νοσταλγία του Απόλυτου (επίσης του Steiner) και άξιζε τον κόπο... περαστικά εύχομαι κι ευχαριστώ για την αφορμή.\nAt 3:15 PM, thas said...\nΊφι μου χαίρομαι διότι εκτός από το φοβερό support που μου κάνεις εδώ, παίρνεις σοβαρά τις ανησυχίες του γιατρού. Αρρωσταίνω πολύ συχνά τελευταία και αναρρώνω δύσκολα. Όπως κι εσύ είμαι πολύ πολύ προβληματισμένος με την πάρτη μου. Αν δεις / εφαρμόσεις κάτι πάνω σου με αποτέλεσμα στείλε μέιλ. Και πάλι thanx.\nGerasime χαίρομαι γι’ αυτό και σ’ ευχαριστώ πολύ. (κάτι ωραίο μου είχες γράψει παλιότερα σε σχόλιο, αλλά δεν το θυμάμαι τώρα. Θα το ψάξω.)\nAt 6:33 PM, κροκοδειλάκι said...\nΠεραστικά, καλέ μας φίλε Θας! Κι έλα καλέ που δε θα ξανά. Σιγά! Σφαίρα είναι και γυρίζει και θα σου έρθουν άλλες εμπνεύσεις και θα σούρουμε παρακάτω την ασήκωτη σφαίρα κτλ. Κουράγιο...\nAt 7:06 PM, taflinel said...\nΆτιμε και φίλτατε thas, αποδεικνύεις πως εσύ κι ανάσκελα μπορείς να το βγάζεις το μπλογκοκάματο (με την καλή έννοια). Περαστικά και να προσέχεις... :)\nAt 7:09 PM, thas said...\nΕσύ κροκοδειλάκι έπρεπε να υπογράψεις ως Τζέση κλπ. Αφού σε βάλαμε σε ειδική κατηγορία, παραπάνω. Θα σε εξηγήσω όμως περί μπλό και θα καταλάβεις. Πλην, ευχαριστούμε τα μάλα. Φιλιά.\nAt 7:16 PM, thas said...\nΟυοουώώωπς! Θα τρελαθώ. Δεν είμαι μόνο εγώ έτι υφιστάμενος, αλλά κι εσύ. Τι γίνεσαι βρε taflinel φίλε μου παλιέ κι αγαπημένε; Λοιπόν εγώ συζητάω κάτι που εσύ έλυσες πριν δυο τρία χρόνια- βλέπεις; Όλοι εκεί καταλήγουμε…Χάρηκα πολύ που είσαι στη γύρα. Χαβ φαν εντ θέένξ!\nAt 9:58 PM, Περιηγητής said...\nThas, θέλεις να σου πω γιατί βαρέθηκα να διαβάζω μπλογκς;\nΘέλεις ν' ακούσεις την άποψη ενός περιηγητή του δικτύου;\nAt 10:31 PM, thas said...\nΠώς όχι; (που έλεγε κι ο Πλάτων)\nAt 11:39 PM, Περιηγητής said...\nΜου φαίνονται πάνω κάτω ίδια, γιατί μοιάζει να ανακυκλώνουν τα πράγματα και τις θέσεις του φυσικού κόσμου και το χειρότερο είναι ότι επαναλαμβάνουν πολλές φορές τα "δεδομένα" των παραδοσιακότερων μέσων ενημέρωσης.\nΔεν προσφέρουν κάτι το νέο, το φρέσκο, το ανατρεπτικό, το πρωτοποριακό, το προοδευτικό...\nΔεν βρίσκεται κάτι σ’ αυτά που να σε αναστατώνει, να σε διεγείρει, να σε εξιτάρει, να σου ανεβάζει την αδρεναλίνη, να σε συγκινεί, να σου φέρνει οίστρο και να σε ξυπνά, να σε συναρπάζει τόσο, ώστε σβήνοντας την οθόνη να λες "να ρε επιτέλους κάτι διαφορετικό, κάτι παίζει τελοσπάντων, κάτι τρέχει, κάτι γίνεται, κάτι αλλάζει, κάτι έρχεται και είναι ό-ν-τ-ω-ς νέο!"\nΥποτίθεται ότι αποτελούν μέρος της νέας δύναμης στα μέσα κι όμως είναι σαν να έχουν ήδη γεράσει.\nΔεν μπορούν να επιβληθούν, δεν καταφέρνουν να καινοτομήσουν, γιατί έρχονται καθυστερημένα, δεν προσφέρουν κάτι το ουσιαστικό σε μάς του αναγνωστικού κοινού, πέρα από κάποιες καλές προτάσεις για διάβασμα, μουσική, θέατρο, σινεμά...όπως κάνουν άλλωστε όλα τα περιοδικά ποικίλης ύλης...\nAt 12:27 AM, thas said...\nΔεν ξέρω, αλλά με αίτημα κάτι ταυτοχρόνως «να σε αναστατώνει, να σε διεγείρει, να σε εξιτάρει, να σου ανεβάζει την αδρεναλίνη, να σε συγκινεί, να σου φέρνει οίστρο και να σε ξυπνά, να σε συναρπάζει τόσο…» μου έρχεται στο νου μόνο το σεξ. :-)\nΠλάκα κάνω. Γενικώς στα μπλογκ ισχύει κατ’ αναλογία ό,τι ισχύει και στα βιβλία ή τα περιοδικά. Ποτέ δεν καλύπτει ένα όλες σου τις ανάγκες. Δεν υπάρχει μπλογκοευαγγέλιο. Υπάρχουν όμως διάσπαρτες ιδέες, σκέψεις, εικόνες, μουσικές που τις τσιμπάς δεξιά κι αριστερά. Υπάρχουν καλές στιγμές, σπάνιες στιγμές, κακές στιγμές. Μόνος σου στήνεις ένα μικρό δίκτυο ανθρώπων που εκτιμάς και τους παρακολουθείς. Προσωπικά έχω βρει και φρέσκα πράγματα και έξυπνα και ανατρεπτικά και προοδευτικά… οπότε, κάπως αλλιώς το βλέπουμε το πράγμα. Θέλει ψάξιμο. Μια καλή αρχή είναι το buzz στο οποίο συγκεντρώνεται υλικό από όλον τον τύπο, ελληνικό και διεθνή, συν τα μπλογκ.\nΠροσωπικά δεν γουστάρω τις μεγαλοστομίες γύρω από την επανάσταση του νέου μέσου. Αυτά είναι μάλλον δημοσιογραφικές διατυπώσεις για τίτλους-κράχτες. Όμως είναι τρομερό όπλο στα χέρια ικανών ανθρώπων που πριν δεν είχαν φωνή. Το πρόβλημα είναι ο όγκος. Ποιος θα σου καταρτίσει μια λίστα 10 αξιόλογων φωνών; Ουδείς. Πρέπει να ψάξεις μόνος σου ανάμεσα σε εκατοντάδες, πράγμα απελπιστικό και χρονοβόρο (αν δεν είσαι συνταξιούχος.)\nΒέβαια έχω να κάνω κριτική αλλά αφορά εμάς, τους από μέσα. Επειδή δεν λειτουργείς μόνος σου αλλά συμμετέχεις σε μια κοινότητα που αλληλεπιδρά εμφανίζονται διάφορα προβλήματα. Αυτό που αρχικά σε ελευθερώνει (το στήσιμο ενός προφίλ μέσα από τα κείμενα) όταν παγιωθεί αρχίζει να σε δεσμεύει. Οξύνεται μεν η αντίληψή σου σερφάροντας στα κείμενα, αλλά χάνεται η συγκέντρωση, το βάθος. Επικοινωνείς με τους άλλους αλλά δεσμεύεις άπειρο χρόνο. Βρίσκεις συγγενείς αλλά και φθείρεσαι σε προστριβές με «αντιπάλους». Εθισμός, ιδρυματισμός, εσωστρέφεια…\nΑλλά και μεγάλη απόλαυση.\nΕίναι μεγάλη συζήτηση αυτή, τόσο για τους μέσα όσο και για τους έξω.\nAt 2:32 PM, museum said...\nΔεν είσαι φλύαρος, απλά ο λόγος σου είναι σκέτα καταιγιστικός! Και αφού σου αρέσουν ο Αδερφοί Καραμαζόφ και ο Αλιόσα, τι άλλο να σου πω, δέσαμε.\nΥΓ: Δειλά ξεκίνησα κι εγώ:\nΈλα να διαβάσεις και να σχολιάσεις!\nAt 4:22 PM, Loucretia said...\nΚαι βεβαια εχει δικιο ο kuk, δεν χρειαζονται δηλωσεις, αν φυγεις θα το καταλαβουμε, αν μεινεις, παλι θα το καταλαβουμε. Φαντασου να κανεις αποχαιρετιστηριο ποστ και να συρρεουν πληθη να αφηνουν δακρυβρεχτα σχολια τυπου "μη φυγεις, θα φαρμακωθω" κλπ (θα το αντεχε η αισθητικη σου; εμενα παντως οχι, ο ναρκισσισμος μου μαλλον ναι :-Ρ)\nΤωρα απο ολοκληρο το ποστ σου, εγω κολλησα στο πρασινο βελουτε εξωφυλλο των θρησκευτικων, αχαχαχα εισαι αθεο-φοβος!! Ποσο πιο μπαροκ να το φανταστω δηλαδη;;\nΠεραστικα, εισαι παντα το αλλοθι μου στη μπλογκοσφαιρα ;-)\nAt 4:22 PM, Περιηγητής said...\n«Βέβαια έχω να κάνω κριτική αλλά αφορά εμάς, τους από μέσα.»\nΓιατί δεν κάνεις κριτική και για τους έξω;\nΕξάλλου και συ όταν διαβάζεις ιστολόγια θεωρείσαι αναγνώστης.\n«Επειδή δεν λειτουργείς μόνος σου αλλά συμμετέχεις σε μια κοινότητα που αλληλεπιδρά…»\nΤο θέμα είναι να αλληλεπιδρούν και οι απ’ έξω με τους μέσα, αυτή θα είναι κατά τη γνώμη μου η επιτυχία του μέσου και των ιστολογίων.\nΑπομόνωσα δυο προτάσεις σου για να σε ρωτήσω ακόμα ‘πώς βλέπεις σαν μπλόγκερ τους διάφορους αναγνώστες και σχολιαστές’.\nΣ’ ενδιαφέρει στην πραγματικότητα η γνώμη τους;\nΣε πειράζει κατά βάθος η ανωνυμία;\nΓνωρίζεις τον αληθινό αριθμό των επισκεπτών του μπλογκ σου;\nΠόσοι νομίζεις ότι διαβάζουν ιστολόγια;\nΕξηγούμαι, δεν είμαι δημοσιογράφος, απλά μ’ ενδιαφέρει να ακούσω από πρώτο χέρι τις εντυπώσεις ενός μπλόγκερ για τον κόσμο που κυκλοφορεί στο διαδίκτυο γενικά.\n«Προσωπικά έχω βρει και φρέσκα πράγματα και έξυπνα και ανατρεπτικά και προοδευτικά…»\nΜπορείς να μου προτείνεις μερικά απ’ αυτά;\nAt 11:47 PM, GASIREU said...\n''Εθισμός, ιδρυματισμός, εσωστρέφεια…''\nα μπα σχετικά είναι όλα,σε όλα μπορείς να τσιμπήσεις κάτι...\nAt 3:51 AM, thas said...\nmuseum Καλώς τον και καλή αρχή. Μερσί για το σχόλιο.\nloucretia. Θέλω να φύγω και να φαρμακώνονται μαζικά, να πηδάνε από τα παράθυρα, να πέφτουνε στα ναρκωτικά, να ξεριζώνουν τις κοτσίδες τους, να καίνε τα μποξεράκια τους στο Σύνταγμα. (αυτό το τελευταίο δεν έχω καταλάβει σε τι θα ωφελήσει αλλά δεν μπορεί, για να το κάνουν κάτι θα ξέρουν.)\nΘες να σου πω επιπλέον μπαρόκ λεπτομέρεια να φρίξεις; Πέρα από το πράσινο βελουτέ, στο κέντρο έβαζες/α εικονίτσα από το κατηχητικό και στις τέσσερις γωνίες τοποθετούσες/α λευκά τριγωνάκια ώστε να δείξει "καδράκι". Μάι γκούντνες.\nHallo my friend Gazireu. Συμφωνούμε.\nΚατ’ αρχάς κάνω κριτική σ’ εμάς, τους «εντός», για να δείξω ότι δεν πρόκειται για ζωή στον παράδεισο ή ότι υπερασπίζομαι άκριτα ό,τι μου είναι «οικείο». Σαν αναγνώστης είπα ότι είμαι ευχαριστημένος καθότι βρίσκω φωνές ιδιοσυγκρασιακές, όπως άλλωστε βρίσκω πολύ συχνά σε εφημερίδες, περιοδικά, βιβλία. Κατά τη γνώμη μου το αίτημα να μπορούν τα μπλογκ να «ανατρέπουν τη φυσική τάξη» όπως λες, αποδίδει στο μέσο ιδιότητες μαγικές. Βρισκόμαστε στο 2008- ελάχιστα πράγματα μπορούν να δημιουργήσουν τέτοια εντύπωση. Από μια άποψη αυτό μ’ αρέσει. Η κούραση από την καινοτομολαγνία του 20ου, μπορεί να μας σπρώξει σε μια αναζήτηση απλών και βασικών λειτουργιών, όπως πιχί η απόλαυση ενός λιτού ουσιαστικού κειμένου.\nΗ επιτυχία των μπλογκ είναι δεδομένη. Από τη στιγμή που ξεκίνησε το μηχανάκι δεν υπάρχει οροφή ή τέλος. Ο ιστολόγος, από θέση, επιζητεί τον διάλογο, την επικοινωνία, και γιατί όχι την επιβράβευση και την ενθάρρυνση. (Συνήθως γράφει σε καθεστώς ανασφάλειας και είναι ελάχιστα έως καθόλου σίγουρος για την απήχηση όσων λέει.) Είναι στο χέρι των απέξω να «διαδράσουν». Η εμπειρία βεβαίως λέει πως όταν κάποιος αρχίσει να γράφει σχόλια σε μπλογκ πολύ συχνά, αργά ή γρήγορα, γίνεται και ο ίδιος μπλόγκερ.\nΘα μιλήσω λοιπόν προσωπικά. Με ενδιαφέρει να συνυπάρχω με «συγγενείς», με ανθρώπους που καταλαβαίνουν από ποια θέση μιλάω, κυρίως να αναγνωρίζουν τον αυτοσαρκασμό που περιέχει η βασική μου στάση. Βαριέμαι τις κόντρες με καμικάζι που πέφτουν πάνω σου χωρίς λόγο ελεγκτικά και με στενοχωρεί να τους βλέπω να πέφτουν και πάνω σε άλλους. Η ανωνυμία δεν είναι ποτέ πρόβλημα στο δίκτυο- αν δεν ενδιαφέρεσαι να κάνεις αγωγές. Αν σου τύχει βέβαια ο τύπος που έχει κλειδώσει με την πάρτη σου και σε περνάει γεννεές δεκατέσσερις μέχρι να πιει τον πρωινό του καφέ, την έβαψες. Θα αναγκαστείς να φας στη μάπα τη νεύρωση.\nΚάθε μπλόγκερ ξέρει τον αριθμό των επισκεπτών του (συν διευθύνσεις, τηλέφωνα.) Αλλά γιατί ρωτάς. Δεν ξέρω πόσοι διαβάζουν ιστολόγια και ούτε αναρωτήθηκα. Είναι μερικές λίγες χιλιάδες. Στείλε μου mail να σου πω τις προτάσεις μου και διάφορα υπόλοιπα της κουβέντας.\nAt 11:29 AM, QarcQ said...\nAt 11:50 AM, Περιηγητής said...\nΟΚ, σού στειλα mail, κανόνισε...\nAt 9:40 PM, thas said...\nΚαι να σκεφτεί κανείς ότι με αυτόν τον άνθρωπο δεν έχουμε αλλάξει ένα μέιλ, δεν έχουμε βρεθεί ποτέ. Και κάθε φορά με αφήνει άφωνο.\nΕίσαι ωραίος άνθρωπος, man. Τόσο τρυφερός, ζεστός, αγαπησιάρης. Και σ’ ευχαριστώ και πάλι- περιττό να πω ότι ζωγράφισες. Τατσντ.\nAt 6:57 PM, pixie said...\nΕμένα, πάλι, πιο πολύ μου άρεσε η σχέση με τον περιηγητή. Κι απ' όσα λέτε τα σωστά, ένα μπορεί να έχει νόημα, η σχέση. Μήπως συμβαίνει κάθε μέρα; Με τόσους επώνυμους κι ανώνυμους "συνομιλείς", δεν το υποτιμώ, απεναντίας, αλλά στο τέλος της διευρυμένης μέρας 'ερχεται το, πώς το είπες;η απώλεια συγκέντρωσης και βάθους.Σοβαρότατο αλλά ατομικότατο, δεν νομίζω ότι πρέπει να τα μπερδεύουμε. Πάλι κρύωσες βρε χρυσό μου; Η εγγενής κρίση των γενεθλίων και η νιοστή ίωση εξηγούν αρκετά... Το κεφάλι ψηλά και keep on walking.\nΓεια σου pixaki και ευχαριστώ για τις ευχές. Nομίζω ότι το νόημα εκεί, στο κέντρο του σχολίου, δεν το πιακα.\nΗ απώλεια συγκέντρωσης και βάθους (στην επεξεργασία) αφορούσε το σερφάρισμα στο ίντερνετ και την κατανάλωση κειμένων που κάνει καθημερινά ο μπλόγκερ- άποψη γνωστή και παλιά, και πάντως όχι "ατομικό" φίλινγκ. (ή έστω όσο ατομικό είναι ένα σχόλιο που αφορά την τηλεόραση και τα μίντια).\nΑλλά και πάλι δεν είμαι σίγουρος αν αυτό εννοούσες ή κάτι άλλο...Τέλους πάντουν.\nAt 12:41 PM, γουφας said...\nπαντως τα χαρτομάντηλα έφεραν τη σημερινη οικονομικη κριση...\nαμα φυσάγαμε τη μιξα στο πατωμα μια χαρα λεφτα θαχαμαν.\nAt 8:41 PM, Roadartist said...\nΚαι όλα τα καλά να έπονται.. ;)\nAt 10:14 PM, IdentityCafe said...\nΘας, παλι θελω να σε παινεσω που γραφεις ετσι βρε ψυχη...\nΕισαι ρε γαμωτο η περιπτωση που λεω... πωπω κουραστηκα απο το μπλογγιν, και μετα διαβαζω το ποστ σου και μενω μαλακας, ευχαριστω την τεχνολογια και το ιντερνετ κλπ κλπ κλπ...\nτι να πω, κι αρρωστος εχεις εμπνευση τρελη, το ιμμιουν συστεμ σου μια χαρα απειραχτο τ αφηνει τον επεξεργαστη...\nγελαγα με το Σαβατζης! η ταινια γυριστηκε κατα το ημισυ στο Μπαφαλο, που φαγα τρια χρονια απο τη ζωη μου. παλι καλα εφυγα πριν με κλεισουν σε σπιτι ευγηριας Λολ!\nAt 2:05 PM, Blogger said...\nΤελλόγλειο Ίδρυμα Τεχνών. 20/10/2008. Συμμετοχική δημοσιογραφία vs δημοσιογραφία επαγγελματιών.\nΟ κόσμος μπορεί να πάρει μέρος στη συζήτηση;\nAt 1:57 PM, Nicholas Perdikares said...\nThas, thas, πού είσαι; Θα μας πεις τελικά τί έγινε στην διημερίδα του τμήματος δημοσιογραφίας του Α.Π.Θ.;\nΤί ειπώθηκε; Τί σας είπε ο κόσμος;\nAt 6:07 PM, Βαρώνος Κόζιμο said...\nAt 7:14 PM, 0comments said...\nAt 11:50 PM, Rodia said...\nΧρόνια πολλά και πολύ χαρούμενα Thas :)\nΑργησα να περάσω, με έφαγε ο Ομπάμα!\nAt 6:05 PM, thas said...\nΠερνάω όπως γλιέπετε μια περίοδο αγρανάπαυσης μπας και καταφέρω να ξαναοργωθώ σάμτάιμ. Κοιτάω να δω αν υπάρχει ζωή μετά το μπλόγκινγκ.\nΔεν έχω καταλήξει. Συνεχίζω τις έρευνες.\nΕυχαριστώ τον Γούφα που με τίμησε με την παρουσία του και το φρη σπίριτ διαχύθηκε ολούθενε. Χαίρε μέγα Γούφα.\nRoadartist να σαι καλά, μερσί μερσί για τις ευχές.\nIdentitycafe, θερμά συγχαρητήρια για την εκλογή Μπαράκου. Το Μπάφαλο τι ψήφισε; Και πάλι θενκς για όσα ζεστά και μεγαλόκαρδα μου λες κάθε φορά!\nΦίλε Νικόλα πολύ χάρηκα που σε ξανάκουσα. Η αλήθεια είναι πως βρίσκομαι στη χειρότερη στιγμή μου σε σχέση με το σπορ, οπότε θα ήταν δύσκολο να συμμετάσχω τώρα σε κάτι τέτοιο. Ελπίζω να πήγε καλά. Καλή συνέχεια σε ό,τι κάνεις.\n[den syxnazoume se tetoia meri, kardia mou...]\nΒαρώνε , έτι και έτι εν ειρήνη. Που λέει ο λόγος.\n0 comments και Ροδιά ευχαριστούμε για τις ευχές, αντευχόμεθα τα καλύτερα!\nΟύτε στο φεστιβάλ δεν έρχεσαι;\nAt 2:20 AM, provato said...\nκάθε μέρα που περνά χωρίς να γράφεις πεθαίνει ένας Αλιόσα.\nκαι ένας Μίσκιν.\nκαι ένα κουτάβι λαμπραντόρ.\n(σε εκβιάζω να γράψεις)\nρε πρόβατε χέσε μας κι εσύ με το γράψιμο εδώ μιλάμε για real life και τον thaso να έρθει να τον δούμε...\nAt 3:37 PM, provato said...\nνα σε χέσω!!;;;;; ντροπή να βρίζεις, πέθανε ακόμα ένα κουτάβι. και δύο νεογέννητα γατάκια\nΘας, πρόσεχε, γιατί έρχεται το 2009 και θα είσαι τελείως μα τελείως... πασέ! Όσο για το σκυλοθανατικό, ισχύει. Κι όχι τίποτ' άλλο, αλλά ποιος θα φυλάει το provato; Με έναν Θας εξαφανισμένο και το provato ξαμολημένο, η ζωή δείχνει το αληθινό της, ανάλγητο πρόσωπο. Έλεος πια!\nΑγαπητέ Θας, προσπάθησα να σε διαβάσω και είναι αλήθεια πως με εξάντλησες αυτή την φορά! Συμφώνησα με όσα λες για την φύση του μέσου όπως συμφώνησα και με τον περιηγητή. Με σένα όμως συμφωνώ διότι δεν ξεκινάς από την "πραγματικότητα" αλλά από την δυναμική της, έτσι μπαίνει στην μπάντα η γκρίνια και ξεκινά η δουλειά. Είναι πάντως σημαντικό και σχετικό το ερώτημα της ζωής μετά το μπλόγκιν, ίσως ο εκτονωτικός χαρακτήρας δεν μπορεί να είναι ο κανόνας; που και που οκ αλλά αυτό είναι επικύνδινο και αμφίβόλου ποιότητος. Χρειάζεται ακρίβεια διαύγεια και διάκριση, το μέσο έχει τις δυνατότητες εμείς πρέπει να κάνουμε οικονομία. Μη σταματάτε λοιπόν τώρα που σας βρήκαμε, αν είναι αλλάξτε αλλά μείνετε και αλλάξτε το μέσο μαζί. (BTW πρόσφατη έρευνα μιλά για 100.000 αναγνώστες και 10.000 από αυτούς δράστες)\nAt 12:17 PM, Μίτζη said...\nΛοιπόν, νομίζω πως αρκετά κρύφτηκες.\nΜέτρησα μέχρι το 10, το 100, το 1.000, 1.001, 1.002, 1.003...\nΚοίτα να είσαι εδώ γιατί δε θα σου ξαναμιλήσω. Για να μάθεις...\nAt 3:23 AM, μ. said...\nθας, καλή η αγρανάπαυση, αλλά εγώ φοβάμαι την αδράνεια... Μη συνηθίσεις στο τίποτα και μας αφήσεις έτσι. Είμαι σίγουρη πως θα βρεις ένα σωρό ενδιαφέροντα πράγματα να κάνεις εκεί έξω, αλλά δες το και λίγο αλτρουιστικά: εμείς που δεν έχουμε -για πολλούς λόγους- ένα σωρό ενδιαφέροντα πράγματα να κάνουμε εκεί έξω, χρειαζόμαστε το γράψιμό σου. Στο έχω ξαναπεί: είσαι ο αγαπημένος μου συγγραφέας και κατά ένα περίεργο τρόπο, ο μόνος που δεν με έχει απογοητεύσει ποτέ. Όσο για το μπλόγκιγκ, όπως το βλέπω εγώ από την εντελώς απέξω, δεν είναι μόνο μεμονωμένες ιδέες που μπορεί να εξαντληθούν - δεν είναι συλλογή διηγημάτων, χρονογραφημάτων ή ό,τι άλλο παρόμοιο [άνω τελεία -μα πού στα κομμάτια είναι!] αν διαφέρει σε κάτι το blog από τα παραπάνω είναι ότι σε δένει με έναν άλλο, τελείως διαφορετικό τρόπο με τον δημιουργό του. Δεν είναι δηλαδή μόνο το περιεχόμενο του κάθε ποστ που ενδιαφέρει, όσο η συνέχεια και η συν-έχεια της γραφής (και μ' αυτό φυσικά δεν εννοώ την ομοιομορφία και "συνέπεια"). Και ναι, με έναν τρόπο το ίδιο γίνεται και με κάθε work in progress, αλλά εδώ έχει (ή φαίνεται να έχει) μιαν άλλη αμεσότητα, είναι (ή φαίνεται να είναι) πιο αυθεντικό/επώδυνο/ευάλωτο (δεν το πέτυχα τελικά...) Όπως καταλαβαίνεις προσπαθώ να εκβιάσω τις τύψεις σου για τις τετελεσμένες σχέσεις που δημιούργησες και τις ευθύνες που απορρέουν από δαύτες, ενώ θα έπρεπε, αν ήμουν πιο καταφερτζού και λιγότερο κουρασμένη, να σε πείσω πως ΣΕ συμφέρει να συνεχίσεις το blogging (το ίδιον όφελος είναι πάντοτε μεγαλύτερο κίνητρο, αλλά επαφίομαι στην εικονίτσα του κατηχητικού και την ασορτί της αισθητική τελειομανία για τη σύγχυση που πρέπει να σου έχει επιφέρει μεταξύ εγωισμού και αλτρουισμού).\nΚαι κατόπιν αυτού του μεταμεσονύκτιου παραληρήματος που ελπίζω πως δεν εξασφάλισε την δια παντός εξαφάνισή σου από τον μάταιο κόσμο του βλόγκιγκ, χαιρετώ.\nAt 3:11 PM, Περιηγητής said...\nΚάτι δεν πάει καλά μου φαίνεται.\nΜα πού χάθηκε αυτό το παιδί;\nAt 7:35 PM, Koukounarw said...\nΕίπαμε να κάνεις ένα διάλειμμα...έστω μεγάλο...αλλά εσύ το παράκανες...Για να συνέλθουμε λίγο!!!\n'Οχι να μπαίνουμε εμείς στο trip και να εξαφανίζεσαι εσύ.\n(Αν βρίσκεσαι στη γνωστή "στάση φώκιας" σε σχέση με το σπορ,σήκω, ντύσου, βάλε τα καλά σου, και κιπ ράιτινγκ...)\nΉρθε νομίζω η ώρα να αναλάβω τις ευθύνες μου σπάζοντας την εύγλωττη σιωπή μου. Ένας εγώ και ένας ο Αλεγκζάντερ δε σμόλλ. Θα ήθελα όμως μαζικότερες τάσεις αυτοκτονίας, κύμα κατήφειας και απελπισίας να σαρώνει τη χώρα, κάτι στενάχωρο και μπλάβο στον ορίζοντα, ώστε να επιστρέψω αποθεωτικά μέσα σε κόρνες αυτοκινήτων νια Κυριακήν απόγιομα, μια καθαρή Δευτέρα. Προς το παρόν η ταπεινότης μου θα αρκεστεί στην πληροφορία ότι με τη στάση μου αποδεκατίζεται μέρος της χλωρίδας και πανίδας, ενώ κάποιες ευαίσθητες πσυχαί απ’ το κακό τους σκάβουν στα πσυχικά τους βάθη βαθιά πηγάδια με το κουταλάκι του καφέ· ύστερα πέφτουν μέσα τους και τσακίζονται. (ξεχνάνε ότι το πσυχικό πηγάδι εν έχει νερό.) Στα αβαθή πλέουν άγρια ρόδα. Ακούγεται το βιολί και η φωνή εκείνης που χερ νέιμ γουοζ Ελάιζα Ντέι.\nΑς γυρίσουμε στα δικά μας. Τελειώσαν οι ψευτοταπεινότητες. Ας παύσει η φωνή του Φάνη του κατηχητή μέσα μου. (ο Φάνης φορούσε πάντα κάτι μαλακά αθόρυβα παπούτσια. Δεν ξέρω γιατί μου μείνανε.) Θα ανέβω και θα τραγουδήσω στο πιο ψηλότερο βουνό. Προκαλώ λοιπόν τον οιονδήποτε συγγραφέα, νομπελίστα ή μπουκερίστα, της αλλοδοπής ή της ημεδαπής, παρελθόντα ή παρόντα, ένυλον ή άυλον, σώμα ή πνεύμα, άρρενα ή θήλυ ή μίντλσεξ, να μου πει αν υπήρξε ποτέ μπιλόβντ, προσοχή, όχι μετά αλλά προ της εκδόσεώς του. Και επίσης προσοχή, όχι αναγνώστη φίλου ή συγγενή, γιου ή θυγατέρας, ερωμένου-ερωμένης αλλά του αγνώστου αναγνώστου. Μιλάμε για παγκόσμια αποκλειστικότητα. Δεν φτάνει που είμαι συγγραφέας, είμαι και ο αγαπημένος κάποιου, τι κάποιοιου, ολόκληρης μ τελεία, αυτός που-δεν-την-απογοήτευσε-ποτέ. Ψάχνω να βρω τρόπο να φυλακίσω αυτόν το γλυκό ψίθυρο του ανέμου που σιγανομουρμουρίζει έκτοτε μέσα στα φύλλα της καρδιάς, την επιτομή όλων των σχολίων, το άσμα των ασμάτων, και σκέφτομαι να σιγοβράσω τα άγια λόγια στο τσουκάλι μαζί με αρμπαρόριζα- μέλι- πορτοκαλόφλουδες, κι ύστερα να τα στάξω προσεκτικά στο λαγήνι μου, να τα χω πάντα πάνω μου να με φυλάνε από το κακό. Κι αντύχει και με πειράξει κανείς στο τρίστρατο, αντύχει και πέσω σε ενέδρα μυστική στο δάσος, ανίσως πέσει πάνω μου ληστής ή κυανόκρανος, να του πετάξω δυο-τρεις σταγόνες καταπρόσωπο φωνάζοντας: αχσφουμαντού-χαρς-χουρς. (που πάει να πει: το μπλόγκινγκ σέσωκέ σε.)\nΘα πιάκω τώρα έναν έναν.\nΦεστιβάλ ξέρω της ΚΝΕ ένα ωραίο που γινόταν πάντα εδώ στο άλσος. Η παρέα μου κι εγώ δεν πηγαίναμε εκεί γιατί αυτοί δεν δέχονταν το ροκ. Έτσι ξέραμε: αυτοί δεν δέχονται το ροκ. Περνάγαμε όμως μια βόλτα πότε πότε μέσα στα χρόνια, είχε ωραία σουβλάκια και πολλά κόκκινα σταντ με πολλές κόκκινες σημαίες και αγωνιστικό υλικό. Μας άρεσε, κατά βάση. Αλλά εμείς ήμασταν με τους άλλους, τους ανοιχτόκαρδους, που δέχονταν το ροκ.\nΤο φεστιβάλ Θεσσαλονίκης, με κούραζε. Αφενός έπρεπε να ξενυχτήσεις για εισιτήρια και αφετέρου δεν είχε πια τη λάμψη της γαλαρίας.\nΜ’ αρέσεις. Ευτυώς ο Ντοστοιέφσκης έχει ήρωες, ούούού, φτάνουν για να αράξω κάτω από τον πλάτανο μια ζωή. Για τα κουτάβια δεν ξέρω. Μήπως ήταν ασθενικά εκ φύσεως; Να το δω πάντως. Να το σκεφτώ. Αν είναι να γράφω κάτι λίγο κάθε μέρα.\n(είσαι ποιητής βρε!)\nΈτσι κι αλλιώς πασέ ήμανε. Για την ακρίβεια νεοπασέ. Σιγά που θα μας κλονίσουν εμάς αι ημερομηνίαι!\nStinathina, ορισμένα δεν τα πιακα νομίζω…αλλά μ’ αρέσει που μου αποδίδεις μεσσιανικά χαρακτηριστικά. Τα έχω. Μπορώ να σου αλλάξω εγώ το μέσο, στο πιτς φυτίλι. Θενξ για τα καλά σου λόγια.\nΆααα, ρε Μίτζη πώς τα λες πώς τα λες…Με έφτιαξε το σχολιάκι.\nΓια σένα μ τελεία αναφέρθηκα εκτενώς στο εισαγωγικό πάνωθέ μου (ω θε μου- θε μου) κεφάλαιο. Να σου πω. Μήπως μπορείς να φανταστείς και κάποια άλλα τέτοια να μου γράψεις; Τα έχω ανάγκη. Περνάω τη δεύτερη ίωση πριν μπει ο χειμώνας και προσπαθώ να ενισχύσω το ανοσοποιητικό. Σε παρακαλώ. Σκέψου διάφορα και στείλε μου. Όσο πιο υπερφίαλα για την πάρτη μου, τόσο το καλύτερο. Υπόσχομαι να τα πιστέψω.\n(Nομίζω ότι γράφεις υπέροχα αλλά δεν είμαι εγώ αντικειμενικός κριτής. Κολακευμένος άνθρωπος δεν μπορεί να έχει σωστή κρίση- καταλαβαίνεις.)\nΧαλόου περιηγητή. Με φάγανε τα ταξίδια. Ήμουν Βρυξέλλες πάλι, χαμός. Με έχουν εκνευρίσει οι ηλίθιοι. Στη Νέα Υόρκη χάλια- τους λέω, εγώ παιδιά ως εδώ. Τι, πώς, μα…Δεν έχει μα και ξεμά, τους λέω, το κείμενο το έχετε ξεσκίσει, επί λέξει, τους λέω το κείμενο το έχετε ξεσκίσει και δεν με εκφράζει. Και το εξώφυλλο είναι μάπα. Μου λένε τάχα μου ο μεταφραστής είναι άπειρος και ξερωγώ, τα ελληνικά είναι δύσκολα και κάτι τέτοια… και τι μ’ ενδιαφέρει εμένα που είναι δύσκολα, το κείμενο είναι χάλια ούτε άνω τελείες υπάρχουν ούτε τίποτα. Να μην αναλαμβάνετε τους λέω αν δεν μπορείτε.\nΧαιρετίζουμε την πολυαναμενόμενη νέα είσοδο στον χώρο. Καλώς μας ήρθες koukounarw και καλές πτήσεις. Είχαμε μια διαφορά φάσης μόόόόλις πέντε χρόνων. Δεν είναι τίπτα αυτά, γεφυρώνονται με τη μία.\nΘενκς για το σαπόρτ. Καλή συνέχεια…\n(στάση της φώκιας. Χμ. πες το κι έτσι.)\nΌλα καλά γκάιζ. Ζετέμ. Ειρήνη κι αφοπλισμός. Σεξ, ποίηση, επανάσταση. Άκρον-ίλιον. Κρυστάλ.\nAt 3:42 PM, Loucretia said...\nΑκρον-Ιλιον-Κρυσταλ;; αχαχαχαχα,χαιρετω την ηρωϊκη γενια μου!\nΤελικα υπαρχει ζωη μετα το blogging?\n(να μου το πεις με τροπο ομως, μη φαρμακωθω)\nAt 8:03 AM, Μ. said...\nΑυτή η ώρα δεν είναι η αγαπημένη μου για το οτιδήποτε, άρα και για σχολιασμό, αλλά ένα θα σου πω: το ότι κατάφερες να μου φτιάξεις τόσο το κέφι (για τη μέρα, επιφυλάσσομαι) μετά από μια νύχτα εφιαλτική (κυριολεκτικά: από τον ένα εφιάλτη στον άλλο) είναι ακριβώς αυτό που λατρεύω στη γραφή σου -για τις επιμέρους συνιστώσες της γραφής σου και λεπτότερων αποχρώσεων σημασιολογικές προσεγγίσεις του ύφους σου, βλ. την υπό εκπόνηση διατριβή μου με θέμα "blogging και λογοτεχνία: η υπέρβαση των ορίων; Υπότιτλος (τον δουλεύω ακόμη): Η περίπτωση του Vitamo, ή: vitamo, κανόνας ή εξαίρεση; ή ακόμη: vitamo vs Μπόρχες: η τελική αναμέτρηση." Κάθε προσφορά επί του θέματος δεκτή (να περιλαμβάνονται πολλές άνω, κάτω ή ανωκάτω τελείες - ίσως και μια αναφορά στην ελληνική ιδιαιτερότητα).\nΓια τα εκδοτικά σου ζητήματα ετοιμάζω μια ψιλοανακοινωσούλα με θέμα "Η σχιζογράφεια του blogger: εκδίδομαι αλλά δεν το ξέρω" που πιστεύω πως θα φωτίσει κάποιες από τις πτυχές του μείζονος αυτού θεωρητικού ζητήματος (και θα με κάνει να ξεχωρίσω στο συνέδριο).\nΚλείνοντας, θα ήθελα να σας ευχαριστήσω ιδιαιτέρως για τον Κέιβ και όλα όσα παλιά (φοιτητικά δωμάτια, φλοκάτες, ξεχειλισμένα τασάκια και όλα τα συναφή) και καινούρια (την εικόνα) μου έφερε. Να είσαι καλά,\nΜ. (ένα έρμο αρχικό είναι, που εντελώς αυτόματα -και ανέμπνευστα!- χρησιμοποίησα στο πρώτο σχόλιο, όπως θα υπέγραφα στο μαιλ - τώρα θα βολευτείτε με δαύτο!)\nAt 11:17 AM, Περιηγητής said...\nΌλα καλά, αλλά γιατί δεν απαντάς στα μέηλ σου;\nAt 3:44 PM, QarcQ said...\n‘Θα ήθελα όμως μαζικότερες τάσεις αυτοκτονίας, κύμα κατήφειας και απελπισίας να σαρώνει τη χώρα, κάτι στενάχωρο και μπλάβο στον ορίζοντα, ώστε να επιστρέψω αποθεωτικά μέσα σε κόρνες αυτοκινήτων μια Κυριακήν απόγιομα, μια καθαρή Δευτέρα.’\nΘα μπορούσες να είχες ζητήσει απλώς μία επέλαση χιονονιφάδων, αλλά όοοοχι!\nΕσύ υπέκυψες στο συνάχι και ζήτησες τον Αρμαγεδδών.\nΕ λοιπόν είναι μαύρη Τρίτη κι αν δεν αρχίσει να διαφαίνεται έστω ο τίτλος του επερχόμενου post στον καπνογόνο ορίζοντα, δε θα μείνουν και πολλές κόρνες για πανηγυρική αναγγελία.


Οι τροφές που κάνουν το δέρμα μας να λάμπει – ΡΕΘΕΜΝΟΣ ΕΦΗΜΕΡΙΔΑ: ΡΕΘΥΜΝΟ ΝΕΑ ΕΙΔΗΣΕΙΣ ΚΡΗΤΗ\nΟι τροφές που κάνουν το δέρμα μας να λάμπει\n18 Μαρτίου 2017, 8:00 μμ\nΌλοι θέλουμε να διατηρήσουμε την επιδερμίδα μας όσο πιο νεανική και υγιή μπορούμε, ειδικά όσο περνούν τα χρόνια. Και, τις περισσότερες φορές, αυτό που μας έρχεται αμέσως στο μυαλό είναι διάφορες κρέμες και καλλυντικά προϊόντα, που αδειάζουν το πορτοφόλι μας και έχουν αμφίβολα αποτελέσματα.\nΚι όμως, το μυστικό για λαμπερό δέρμα μπορεί να κρύβεται σε κάτι πολύ πιο απλό και… καθημερινό. Υπάρχουν συστατικά στην διατροφή μας που επηρεάζουν την επιδερμίδα μας εκ των έσω, καταπολεμώντας τις ελεύθερες ρίζες που προκαλούν τα σημάδια πρόωρης γήρανσης, ενισχύουν την παραγωγή κολλαγόνου και φροντίζουν να νιώθουμε λαμπεροί και υγιείς με κάθε πιθανό τρόπο. Είμαστε σίγουροι ότι τα περισσότερα βρίσκονται ήδη στην διατροφή σας, πάμε όμως να δούμε λίγο πιο αναλυτικά ποια είναι αυτά…\nΟι πολυφαινόλες που περιέχει το πράσινο τσάι είναι από τα πιο ισχυρά αντιοξειδωτικά που μπορούμε να προσλάβουμε. Πέρα από αυτό, βέβαια, το πράσινο τσάι έχει αποδεδειγμένα οφέλη για τον οργανισμό μας – είναι, μάλιστα, αντικαρκινικό – και δεν μας επιβαρύνει καθόλου. Περιέχει λιγότερη καφεΐνη από τον καφέ, και αποτελεί τέλεια εναλλακτική για τα πρωινά μας. Αλλιώς, δοκιμάστε να γεμίσετε ένα ποτήρι με πάγο με πράσινο τσάι, για να το απολαύσετε δροσερό και να σας τονώσει.\nΤο μέλι περιέχει αντιοξειδωτικά, και χρησιμοποιείται εδώ και χιλιετίες για τις θεραπευτικές του ιδιότητες. Είναι σημαντικό να μην ξεχνάτε ότι, επειδή έχει σημαντικά οφέλη, αυτό δεν σημαίνει πως δεν είναι πρακτικά άλλη μια πηγή ζάχαρης, άρα πρέπει να χρησιμοποιείται με σύνεση. Χρησιμοποιήστε λίγο για να γλυκάνετε το τσάι σας, ή για να συνοδεύσετε μια μερίδα γιαούρτι.\nΤα αγγούρια αποτελούνται κατά 96% από νερό, άρα είναι ίσως από τα καλύτερα λαχανικά για ενυδάτωση. Λίγες φέτες μπορούν να αποτελέσουν δροσιστικό σνακ, κλειδώνοντας ταυτόχρονα υγρασία στην επιδερμίδα, ώστε να μην ξηραίνεται. Χρησιμοποιήστε ελεύθερα το αγγούρι στις σαλάτες και στα σάντουιτς που φτιάχνετε.\nΟι ντομάτες περιέχουν σε μεγάλη συγκέντρωση το αντιοξειδωτικό λυκοπένιο, το οποίο προστατεύει τον οργανισμό μας από τις υπεριώδεις ακτινοβολίες του ήλιου (και όλες τις επιπλοκές που μπορούν να προκαλέσουν). Οι ντομάτες είναι πολύ χαμηλές σε θερμίδες και έχουν τεράστια οφέλη, συνεπώς μπορούμε να τις χρησιμοποιήσουμε ελεύθερα στην μαγειρική μας, να γίνουμε δημιουργικοί και να τις αφήσουμε να νοστιμίσουν τα πιάτα μας.\nΤα ακόρεστα, ωμέγα-3 λιπαρά του σολομού (και των ψαριών όπως ο τόνος, οι σαρδέλες και οι αντσούγιες) έχουν αντιφλεγμονώδη δράση και “καθαρίζουν” την επιδερμίδα μας. Επιπλέον, μπορούν να μειώσουν τον κίνδυνο παθήσεων του δέρματος που σχετίζονται με φλεγμονές, όπως το έκζεμα. Βέβαια, γνωρίζουμε ότι αυτά είναι λίγα μόνο από τα πραγματικά τεράστια οφέλη που έχουν αυτά τα απαραίτητα λιπαρά οξέα για τον οργανισμό μας. Αν δεν λατρεύεται και τόσο αυτά τα ψάρια, ή αν ακολουθείτε χορτοφαγική διατροφή, μπορείτε να προσλάβετε τα ωμέγα-3 από τον λιναρόσπορο ή τα καρύδια.\nΑκόμη ένας λόγος για να λατρέψουμε τον πιο γλυκό ξάδερφο της πατάτας· είναι εξαιρετική πηγή β-καροτένιου, του αντιοξειδωτικού που μετατρέπεται σε βιταμίνη Α μέσα στον οργανισμό μας, καταπολεμώντας τις ελεύθερες ρίζες και έχει αντιφλεγμονώδη δράση. Επιπλέον, μια μερίδα γλυκοπατάτες προσφέρει μεγάλες ποσότητες αναγκαίων φυτικών ινών. Ψήστε τις με τα αγαπημένα σας μπαχαρικά για έναν ιδιαίτερο συνδυασμό γεύσεων, ή απολαύστε τις βραστές με άλλα λαχανικά σε μία βελουτέ σούπα.\nΤα bluebberies, τα φραμπουάζ, τα blackberries και οι φράουλες περιέχουν τεράστιες ποσότητες φυτικών ινών και πανίσχυρων αντιοξειδωτικών που – μεταξύ πολλών άλλων – έχουν αντιγηραντική δράση. Φροντίστε να έχετε τακτικά διαθέσιμα μούρα για να τα καταναλώσετε ως σνακ, ή ενσωματώστε στα στο πρωινό σας, με γιαούρτι, βρώμη ή μέσα σε ένα θρεπτικό smoothie.\nΔεδομένο, αλλά αναγκαίο να το σημειώσουμε, άλλωστε, υπολογίζεται πως οι περισσότεροι από εμάς δεν καταναλώνουμε όσο νερό απαιτεί ο οργανισμός μας καθημερινά. Το νερό είναι ο πιο σημαντικός παράγοντας για να έχουμε υγιές δέρμα, να παραμένουμε ενυδατωμένοι και να δουλεύουν όλα μας τα ζωτικά όργανα σωστά. Συνεπώς, πιείτε περισσότερο νερό!\nΟι τροφές που ενισχύουν το ανοσοποιητικό μας σύστημα\nΤάνια Κέλλυ: Μισώ και σιχαίνομαι τη Ζωζώ Σαπουντζάκη. Είναι 100 χρονών και βγαίνει με τα μπούτια έξω


ΜΕΓΑΣ ΑΛΕΞΑΝΔΡΟΣ: 11 Νοεμβρίου 1912 – Η απελευθέρωση της Χίου\nΤα ξημερώματα της 15-11-1912 άρχισε η επιχείρηση κατάληψης του Αίπους. Το εγχείρημα ήταν δύσκολο. Δυσχερής η ανάβαση. Ευτυχώς οι Τούρκοι αντελήφθησαν τους Έλληνες αργά, όταν πια είχαν φτάσει στην κορυφογραμμή και είχαν αρχίσει να αναπτύσσονται, προκειμένου να διευκολύνουν και την ανάβαση των άλλων.Οι φρουροί των τουρκικών προφυλακών αιφνιδιάστηκαν και πολλοί υποχώρησαν. Οι Έλληνες προχώρησαν σε βάθος 500 μ. όπου και παρέμειναν. Δυστυχώς, η διμοιρία των πεζοναυτών με διοικητή το Δεμέστιχα, προήλασε πέραν των θέσεων αυτών. Οι αντίξοες καιρικές συνθήκες, ο ανοιχτός χώρος του οροπεδίου, το μαύρο χρώμα της στολής τους, ο καπνός από τους γκράδες και ο βομβαρδισμός των προχωρημένων θέσεων από τη Μακεδονία δυσχέραιναν την κατάσταση. Ένα άλλο τμήμα πεζοναυτών με τον ανθυποπλοίαρχο Νικ. Ρίτσο κατευθύνθηκε στη θέση Κυμιές, κυρίευσε τη μάντρα, αλλά, κατά την επιχείρηση, πληγώθηκε ο Ρίτσος κατάστηθα, μεταφέρθηκε στο πρόχειρο Νοσοκομείο, που είχε συγκροτηθεί στη Σχολή του Αγίου Γεωργίου Βροντάδου, και εκεί εξέπνευσε ο ήρωας.\nΠαρά το γεγονός ότι οι συσχετισμοί ελληνικών και τουρκικών δυνάμεων είχαν ανατραπεί σημαντικά υπέρ των ελληνικών, ο συνταγματάρχης Δελαγραμμάτικας απέφυγε κάθε επιθετική ενέργεια θεωρώντας ότι οι νέες δυνάμεις δεν ήταν επαρκώς γυμνασμένες και εξ αυτού ήταν απρόθυμος να τις οδηγήσει σε μια πολύνεκρη σύγκρουση. Πίστευε, ότι οι τουρκικές δυνάμεις βρίσκονταν μέσα σ’ ένα ασφυκτικό κλοιό που θα τους εξανάγκαζε αργά ή γρήγορα σε παράδοση. Πραγματικά ακολούθησαν διαπραγματεύσεις στις 18 και 19/11 που κατέληξαν σε αποτυχίας.Μετά το γεγονός αυτό το αμέσως επόμενο βήμα ήταν η εκδήλωση ελληνικής επίθεσης, που προγραμματίστηκε για τις 20 Δεκεμβρίου. Στρατός, στόλος και εθελοντές άρχισαν να σφυροκοπούν ανελέητα τις εχθρικές θέσεις από παντού. Τα πλοία έβαλαν κατά των Αγ. Πατέρων, του Προβατείου, του Αίπους, του Μαρμάρου Καρδαμύλων, του Πιτυούς, της Βολισσού, του Αγ. Ισιδώρου. Το αποτέλεσμα ήταν να σημάνει παντού τουρκική υποχώρηση, ενώ οι Έλληνες προήλαυναν σ’ όλα τα μέτωπα.\nΑοξιόλογη, ακόμη, υπήρξε η συμπαράσταση που προσέφεραν στο μαχόμενο ελληνικό στρατό οι κάτοικοι του Βροντάδου, άντρες και γυναίκες. Οι σπουδαιότερες επιχειρήσεις, κατά την απελευθέρωση της Χίου, διεξήχθησαν στην περιοχή του Αίπους, περιοχή που ανήκε στο Βροντάδο. Οι Βρονταδούσοι χρησίμευαν στο ελληνικό εκστρατευτικό σώμα ως ανιχνευτές, τραυματιοφορείς και ανεφοδιαστές – μεταγωγείς. Αλλά και οι Βρονταδούσαινες προσέφεραν στον τομέα της περίθαλψης και του επισιτισμού.Αξιοθαύμαστο υπήρξε το γεγονός, ότι ο γιατρός Γεώργιος Κ. Πιταούλης, συνεπικουρούμενος και από άλλους ιατρούς και την επιτροπή περίθαλψης, χρησιμοποίησαν, αφού εξόπλισαν επαρκώς το σχολείο του Αγίου Γεωργίου Βροντάδου ως πρόχειρο νοσοκομείο. Τον ελληνικό στρατό συνέδραμαν κάτοικοι της Λαγκάδας, της Συκιάδας και άλλων περιοχών, στις οποίες υπήρχαν ελληνικές δυνάμεις. Και στην πόλη της Χίου εκδηλώθηκε τεράστιο ενδιαφέρον για τον επισιτισμό και την περίθαλψη του στρατού και οργανώθηκε στρατιωτικό Νοσοκομείο με εθελοντική εργασία και προσφορά.


Διαγνώστηκε με άνοια ο Σερ Μπόμπι Τσάρλτον! - Sportsking.gr\nΣύμφωνα με πηγές από την Αγγλία, ο Σερ Μπόμπι Τσάρλτον διαγνώστηκε με άνοια. Την είδηση επιβεβαίωσε και η σύζυγός του πριν από λίγο.\nΈνας από τους θρύλους της Μάντσεστερ Γιουνάιτεντ αντιμετωπίζει πρόβλημα με την υγεία του. Ο λόγος για τον Σερ Μπόμπι Τσάρλτον ο οποίος σύμφωνα με πληροφορίες έχει διαγνωστεί με άνοια. Αυτή την είδηση μάλιστα επιβεβαίωσε και η σύζυγος του άλλοτε άσου των «κόκκινων διαβόλων», Νόρμα Τσάρλτον.\nΣτις 11 του περασμένου Οκτώβρη έκλεισε τα 83 του χρόνια ο παλαίμαχος Άγγλος επιθετικός. Όπως είναι φυσικό, τα χρόνια έχουν περάσει και άφησαν το στίγμα τους στον θρυλικό άσο. Η άνοια ως πάθηση που είναι γνωστοί για τους ηλικιωμένους ανθρώπους αποφάσισε να επισκευτεί και τον Σερ Μπόμπι Τσάρλτον.\nΝα αναφέρουμε ότι άλλος ένας «Σερ» που δυστυχώς απεβίωσε χθες είχε την εν λόγω πάθηση. Ο Σον Κόνερι φυσικά, άσχετος με το ποδόσφαιρο μεν, αλλά λίγη σημασία έχει αυτό…\nΝα γυρίσουμε στο θέμα μας, τονίζοντας ότι ο Σερ Μπόμπι Τσάρλτον έκανε εξετάσεις τις προάλλες και πήρε τη διάγνωση για την άνοια. Μάλιστα, προστέθηκε στη λίστα με τους παλαίμαχους ποδοσφαιριστές της Εθνικής Αγγλίας του 1966 που έχουν διαγνωστεί με νευρολογική διαταραχή. Εκείνη τη χρονιά τα «τρία λιοντάρια» είχαν κατακτήσει το Μουντιάλ που είχε διεξαχθεί στο Νησί.\nΧρυσή ιστορία σε Γιουνάιτεντ και Εθνική Αγγλίας ο Σερ Μπόμπι Τσάρλτον\nΣτη Γιουνάιτεντ αγωνίστηκε από το 1956 έως το 1973. Με την κόκκινη φανέλα έπαιξε σε 606 αγώνες πετυχαίνοντας συνολικά 199 γκολ. Άλλα 49 πρόσθεσε με το αγγλικό εθνόσημο στο στήθος σε 106 εμφανίσεις, από το 1958 μέχρι το 1970.\nΗ είδηση της διάγνωσής του έρχεται λίγες ημέρες μετά τον θάνατο ενός άλλοτε συμπαίκτη του, του Νόμπι Στάιλς. Και τρεις μήνες μετά τον χαμό του αδελφού του, Τζακ, σε ηλικία 55 ετών, ο οποίος είχε επίσης άνοια.\nΕπιζών στην τραγωδία του Μονάχου\nΟ Σερ Μπόμπι Τσάρλτον ήταν από τους επιβαίνοντες της θανατηφόρας πτήσης του Μονάχου το 1958 και επέζησε! Τότε είχε δει 23 ανθρώπους να μην τα καταφέρνουν. Ο ίδιος ξεπέρασε αυτό το σοκ και μάλιστα έγραψε ιστορία με χρυσά γράμματα στη μετέπειτα καριέρα του στη Μάντσεστερ.\nΈφυγε από την Μάντσεστερ Γιουνάιτεντ το 1973, για να γίνει προπονητής και ποδοσφαιριστής της Πρέστον, για δύο σεζόν. Μετά από αρκετές αποτυχίες, δεν συνέχισε την προπονητική, παραδεχόμενος πως δεν του ταιριάζει και οι απόψεις του, δεν μπορούν να υλοποιηθούν. Ακολούθησε ένα πέρασμά του, ως Συμβουλευτικός Διευθυντής, από την Γουίγκαν Αθλέτικ, την οποία ανέλαβε ως προσωρινός προπονητής το 1983. Έναν χρόνο μετά, έγινε μέλος του συμβουλίου της Μάντσεστερ Γιουνάιτεντ και παρέμεινε ως τον Ιούνιο του 2011.\nΤο 1994 ανακηρύχθηκε ιππότης (ο τίτλος του Σερ της Βρετανίας), ενώ το 2002 εισήχθη στο Αγγλικό Hall of Fame. Τέλος, είναι μέλος επιτροπής αθλητικών βραβείων. Είναι επίτιμος πρόεδρος του Εθνικό Μουσείο Ποδοσφαίρου και συμμετέχει σε μια σειρά από φιλανθρωπικές δραστηριότητες, όπως η συγκέντρωση κεφαλαίων για νοσοκομεία καρκινοπαθών και σε φιλανθρωπική οργάνωση για την εκκαθάριση ναρκών. Το 2011 ήταν ένα από τα 15 πρώτα μέλη που εισήχθησαν στην Αίθουσα Φήμης του Ποδοσφαίρου (FIFA Hall of Fame) στην Πατσούκα του Μεξικού.


Αντιμετώπισε τη δυσπεψία με 3 απλά βήματα – dietup.gr\n1ο βήμα: Σκέψου εάν έχεις αλλάξει κάτι στις διατροφικές σου συνήθειες. Τρως πιο μεγάλα γεύματα; Πιο καυτερά φαγητά; Αφήνεις πολλή ώρα άδειο το στομάχι σου; Εάν όχι, τότε η ενόχληση που νιώθεις στο στομάχι μπορεί να αποτελεί σύμπτωμα κάποιας πάθησης.\n2ο βήμα: Επισκέψου έναν ειδικό γαστρεντερολόγο. Συχνά οι ενοχλήσεις στο στομάχι αποτελούν σύμπτωμα κάποιας φλεγμονής, όπως είναι η γαστρίτιδα και το πεπτικό έλκος. Αυτές οι παθήσεις μπορεί είτε να εκδηλώνονται λόγω κάποιου μικροβίου, είτε να οφείλονται σε κάποιες παραμέτρους του τρόπου ζωής μας, όπως είναι το κάπνισμα, το στρες, η χρήση φαρμάκων και η υπερκατανάλωση αλκοόλ.\n3ο βήμα: Βρες τρόπους να ανακουφιστείς από το πρόβλημα\nΜείωσε το αλκοόλ και το τσιγάρο.\npreviousΜπορούν οι διαβητικοί ασθενείς να καταναλώνουν τρόφιμα με άμυλο ή ζάχαρη;\nnext6 απλές κινήσεις που θα σας ανακουφίσουν από τη δυσκοιλιότητα


Ξεκίνησε η διάθεση του iOS 14.7 για συσκευές iPhone ενόψει και της κυκλοφορίας του MagSafe | PLUS by gazzetta\nΞεκίνησε η διάθεση του iOS 14.7 για συσκευές iPhone ενόψει και της κυκλοφορίας του MagSafe\nΠαύλος Παπαπαύλου 20 Ιουλίου 2021 - 13:45\nΗ Apple προετοιμάζει τις συσκευές της για το νέο πακέτο έξτρα μπαταρίας, αλλά φέρνει και βελτιώσεις.\nH Apple διέθεσε από τις πρώτες πρωινές ώρες τη νέα έκδοση του λογισμικού για τις συσκευές iPhone. Συγκεκριμένα είναι ήδη έτοιμο για κατέβασμα το iOS 14.7, το οποίο αρχικά ετοιμάζει τα τηλέφωνα για τη σύνδεση με το αξεσουάρ MagSafe Battery Pack. Το εν λόγω gadget συνδέεται στο πίσω μέρος των smartphones της εταιρείας και προσφέρει έξτρα ώρες λειτουργίας και είναι συμβατό με τα iPhone 12, iPhone 12 mini, iPhone 12 Pro και iPhone 12 Pro Max.\nΣτη νέα αναβάθμιση προσφέρεται ακόμη λειτουργία του Apple Card Family, όπου μπορείτε να βάλετε όρια για την κατανάλωση και τις χρεώσεις που θα κάνει κάποιο άλλο μέλος της οικογένειάς σας με μια κάρτα της Apple. Ενημερώσεις έρχονται ακόμη στις εφαρμογές καιρού και χαρτών με αρκετό ακόμη υλικό για χώρες όπως η Γαλλία, ο Καναδάς και η Ολλανδία, ενώ και τα Podcasts προσφέρονται με καλύτερο φιλτράρισμα ως προς τα αποτελέσματα.\nΤέλος, το iOS 14.7 φέρνει και ενημερώσεις σε σημεία που είχαν εντοπιστεί προβλήματα από χρήστες τις τελευταίες εβδομάδες. Αν δεν σας βγει κάποια αυτόματη ειδοποίηση για ενημέρωση, μπορείτε να την αναζητήσετε χειροκίνητα μέσω των Settings και των υπομενού General > Software Update.


8 Λέξεις επεισόδια: Τι θα δούμε σήμερα Πέμπτη 10/09 – Έχουν στήσει ενέδρα θανάτου στον Φοίβο και τη Βίκυ - Hellenic Voice\nΑρχική Lifestyle 8 Λέξεις επεισόδια: Τι θα δούμε σήμερα Πέμπτη 10/09 – Έχουν στήσει...\n8 Λέξεις επεισόδια: Τι θα δούμε σήμερα Πέμπτη 10/09 – Έχουν στήσει ενέδρα θανάτου στον Φοίβο και τη Βίκυ\nΣτο σημερινό επεισόδιο στις «8 Λέξεις», η σύλληψη του Νικηφόρου, μετά από τις κατηγορίες της Ολυμπίας, θα προκαλέσει μεγάλο σοκ στην Εύα, αλλά και σε ολόκληρη την οικογένεια Καλλέργη, που ξέρουν καλά ότι δεν υπάρχει περίπτωση αυτές οι φριχτές καταγγελίες να ευσταθούν.\nΩστόσο, ο Νικηφόρος, που περνάει αυτόφωρο, βιώνει τον μεγαλύτερο εξευτελισμό της ζωής του. Παράλληλα, η Εύα έρχεται σε ευθεία αντιπαράθεση τόσο με την κόρη της, όσο και με τον Σίμο, που υπέβαλε μήνυση. Στο μεταξύ, Μιχαήλ και Ρωξάνη κάνουν ακόμα έναν μεγάλο καβγά και θα ακουστούν πολύ σκληρά πράγματα κι από τις δυο πλευρές. Η Σμαράγδα κάνει μια ακόμα προσπάθεια να προσεγγίσει τον Σίμο αλλά αντιμετωπίζει την ψυχρότητά του.\nO Σίμος αρνείται να δει την αλήθεια\nΜετά από αυτό, αποφασίζει να πάει στον Άκη και να τον πληροφορήσει για τον χωρισμό της, ζητώντας για μια ακόμα φορά δανεικά προκειμένου να σώσει το ατελιέ της. Ο Μιλτιάδης βγαίνει από την εντατική και όλη η οικογένεια είναι χαρούμενη, ενώ εντύπωση έχει προκαλέσει σε όλους, η απόσταση που κρατάει ο Φοίβος. Ο Άκης πείθεται ότι η Σμαράγδα και ο Σίμος χώρισαν οριστικά και αποφασίζει να της δανείσει αλλά με δικούς του όρους. Η Ρωξάνη ξανασυναντιέται με τον Κωσταντίνο για να προμηθευτεί χάπια, αλλά δεν καταλαβαίνει πως κάποιος την φωτογραφίζει με αποτέλεσμα να γίνει πρωτοσέλιδο. Η Εύα δεν μπορεί να διανοηθεί πως η κόρη της έπεσε τόσο χαμηλά για να εκδικηθεί τον Νικηφόρο ενώ παράλληλα ο Σίμος αρνείται να δει την αλήθεια και υπερασπίζεται την Ολυμπία.\nΤην ίδια ώρα, ο Έκτορας εξηγεί στον Νικηφόρο ότι μπορεί να καταδικαστεί, παρόλο που δεν υπάρχουν αποδείξεις. Η Ηλιάνα αποφασίζει να εμπλακεί με τον Όμιλο που στήνει ο Αλέκος, γεγονός που χαροποιεί τον Άκη. Η Αποστολία βλέπει συνεχώς μπροστά της τον άντρα από το παρελθόν και συνειδητοποιεί πως δεν μπορεί να του ξεφύγει. Ένας φίλος της Ολυμπίας επισκέπτεται τον Σίμο και τον ενημερώνει ότι η Ολυμπία έχει πει ψέματα σχετικά με τον Νικηφόρο. Ο Φοίβος και η Βίκυ βγαίνουν μια βόλτα, αγνοώντας ότι τους έχουν στήσει ενέδρα θανάτου.\nΠροηγούμενο άρθροFolli Follie: Προφυλακιστέοι οι Δημήτρης και Τζώρτζης Κουτσολιούτσος\nΕπόμενο άρθροΟ εξοπλιστικός πυρετός και το ανέκδοτο της αλλαγής του νόμου περί προμηθειών


Πώς ζουν οι φοιτητές Erasmus στη Θεσσαλονίκη - ertnews.gr\nΠώς ζουν οι φοιτητές Erasmus στη Θεσσαλονίκη\n27/05, 9:10 μμ\nUpd: 27/05, 9:10 μμ\nΗ Θεσσαλονίκη αναδείχθηκε ως ο καλύτερος προορισμός Erasmus+ για το έτος 2022, κερδίζοντας στον διεθνή διαγωνισμό, ο οποίος πραγματοποιήθηκε μέσω της εφαρμογής Erasmus+ App, με τη συμμετοχή πόλεων από όλη την Ευρώπη.\nΟ διαγωνισμός αφορούσε στην προσθήκη «συμβουλών», που αναρτούν οι φοιτητές κάθε πόλης στην εφαρμογή, ώστε η καθημερινότητά τους να γίνεται πιο εύκολη. Με αφορμή τη διάκριση αυτή, η εκπομπή “ΟΜΙΚΡΟΝ 3” συνάντησε δύο φοιτήτριες από την Αρμενία που περιέγραψαν πώς είναι η ζωή τους στη Θεσσαλονίκη.\nΟι φοιτήτριες από την Αρμενία αναφέρουν πως κάθε ημέρα της φοιτητικής τους ζωής εδώ είναι ξεχωριστή. Ωστόσο, δε λείπουν και οι δυσκολίες, όπως για παράδειγμα το πρόβλημα με τη σύνδεση στο διαδίκτυο, που όπως τονίζουν οι φοιτήτριες αντιμετωπίζουν.\nΜέσω του Erasmus +, οι δύο νεαρές κοπέλες δεν περιορίστηκαν στο να εξερευνήσουν μόνο τη Θεσσαλονίκη. Έχουν επισκεφθεί ήδη μαζί με Έλληνες και ξένους συμφοιτητές τους αλλά και τη βοήθεια του Erasmus Student Network την Αθήνα, τη Βεργίνα ενώ ετοιμάζονται να γνωρίσουν στις επόμενες ημέρες και τα Μετέωρα.\nΗ Αριάδνη Κορμαλή, Πρόεδρος ESN μίλησε στην ΕΡΤ3 και την εκπομπή “ΟΜΙΚΡΟΝ 3”.\nΣε 15 χρόνια κάθειρξη μετέτρεψε τα ισόβια το Εφετείο Θεσσαλονίκης για δολοφονία 34χρονης\nΠεριζήτητες φέτος οι παιδικές κατασκηνώσεις


Βελτιστοποίηση MIUI - Ερωτήσεις του PCsteps.gr\nΌλες οι Ερωτήσεις στο PCsteps › Κατηγορία: Android Κινητά/Tablet › Βελτιστοποίηση MIUI\ntasos petrakis ρώτησε πριν 1 έτος\nΔεν υπάρχει πουθενά αυτή η επιλογή στο μενού για προγραμματιστές. Που αλλού μπορώ να την βρω\nΜπορείς να μας εξηγήσεις λίγο καλύτερα σε ποια ρύθμιση αναφέρεσαι ακριβώς;\ntasos petrakis απάντησε πριν 1 έτος\nΘέλω να εγκαταστήσω το youtube vanced. Και όταν πάω να κάνω εγκατάσταση το microG μου βγάζει το μήνυμα. Η εγκατάσταση απέτυχε γιατί η βελτιστοποίηση MIUI είναι ενεργή. Απενεργοποιήστε την βελτιστοποίηση MIUI και προσπαθήστε ξανά. Έχει και οδηγίες ότι αυτή η επιλογή είναι στο μενού για προγραμματιστές. Πάω εκεί αλλά δεν υπάρχει πουθενά.\nΔοκίμασε να ψάξεις τη σχετική επιλογή μέσω της αναζήτησης των ρυθμίσεων. Στη δική μου συσκευή βρίσκεται προτελευταία στις ρυθμίσεις για προγραμματιστές. Ποια έκδοση MIUI έχεις;\nΤο έχω κάνει με πετάει στο μενού για προγραμματιστές και δεν το βγάζει πουθενά. MIUI 12.0.8 android 11 δεν ξέρω είμαι έτοιμος να του κάνω επαναφορά εργοστασιακών ρυθμίσεων με έχει τρελάνει. Καμία άλλη ιδέα\nΕγώ έχω την 12.5.1 και Android 11, οπότε δεν νομίζω πως υπάρχει κάποια σημαντική διαφορά μεταξύ των εκδόσεων στις βασικές ρυθμίσεις.\nΑν την αναζήτηση σου βγάζει αποτέλεσμα και απλά όταν το πατάς δεν το βρίσκεις, μάλλον η ρύθμιση υπάρχει και σου ξεφεύγει. Εσένα ποιες είναι οι τελευταίες 5 επιλογές στις ρυθμίσεις για προγραμματιστές;\nΔεν μπορώ να στείλω και screen shot για να το δείτε. Στο τέλος έχει κάτι επιλογές αυτόματης συμπλήρωσης και τελευταία επιλογή είναι. Ειδοποίηση σχετικά με χαρακτηριστικά υψηλού κινδύνου. Δεν μπορώ να το βρω πουθενά έχω περάσει όλο το μενού και τα έχω διαβάσει ένα ένα όλα προσεχτικά\nΑνάμεσα σε αυτές τις 2 ρυθμίσεις βρίσκεται σε εμένα η βελτιστοποίηση. Το έψαξα, και δεν βρήκα κάποια έκδοση του MUI που η ρύθμιση βρισκόταν αλλού.\nΔοκίμασε να απενεργοποιήσεις και να ενεργοποιήσεις ξανά τις ρυθμίσεις για προγραμματιστές. Ίσως απλά να υπήρξε κάποιο bug.\nΟκ ευχαριστώ. Αν και δύσκολο το κόβω\nBill y απάντησε πριν 1 έτος\nΚαλησπέρα, δεν γνωρίζω αν αυτό είναι κάποιο bug η απλός έκρυψαν την επιλογή αυτή αλλά αν δεν εμφανίζεται η επιλογή βελτιστοποίησης miui πήγαινε στις ρυθμίσεις–>πρόσθετες ρυθμίσεις –> επιλογές προγραμματιστών –> στο τέλος θα σου λέει ” Επαναφορά στις προεπιλεγμένες τιμές ” πάτησε το 2-3 φορές και η επιλογή “Ενεργοποίηση βελτιστοποίησης MIUI” θα εμφανιστεί αυτόματα. (Έκδοση miui global 12.0.8, είχα ακριβώς το ίδιο πρόβλημα) απόλαυσε το youtube σου χωρίς διαφημίσεις.\nΕυχαριστούμε για την πληροφορία Βασίλη!\nΕίσαι τεράστιος ευχαριστώ!


Περισσότερες από 10.000 ελληνικές μικρομεσαίες επιχειρήσεις, χρηματοδοτήθηκαν στη β΄φάση του ΤΕΜΠΜΕ, αριθμός που, σύμφωνα με τα στοιχεία που δίνει στη δημοσιότητα το ΥΠΑΝ, αντιστοιχεί στο 1/3 του συνολικού αριθμού των επιχειρήσεων, που δανειοδοτήθηκαν, κατά την πρώτη φάση.\nΕπίσης, σύμφωνα με τα στοιχεία που δίνει το ΥΠΑΝ:\n· Διασφαλίστηκαν περισσότερες από 36.000 θέσεων εργασίας.\n· Η αξία των εγκεκριμένων δανείων υπερέβη τα 720 εκατ. ευρώ.\n· Το 90% των δανείων, ήτοι περισσότερα από 9.000 δάνεια, δόθηκαν σε πολύ μικρές επιχειρήσεις, που απασχολούν από 0 έως 9 εργαζόμενους.\n· Ο μεγαλύτερος αριθμός δανείων δόθηκε στις περιφέρειες της Αττικής (3.552) και της Κ. Μακεδονίας (1.675), όπου εδρεύουν και οι περισσότερες επιχειρήσεις της Ελλάδας.\n· Κύριοι κλάδοι που ενισχύθηκαν, σε ποσοστό άνω του 80% των δανείων που δόθηκαν, ήταν το λιανικό και το χονδρικό εμπόριο, τα ξενοδοχεία-εστιατόρια, η πώληση, συντήρηση και επισκευή αυτοκινήτων-οχημάτων, οι κατασκευές και η βιομηχανία τροφίμων-ποτών.


H Camila Cabello κυκλοφορεί νέο single με τίτλο Easy! - Gpop.gr\nΚείμενο: Gpop team 11/10/2019 0\nH CAMILA CABELLO ΞΕΤΥΛΙΓΕΙ ΑΛΛΟ ΕΝΑ ΠΕΡΙΤΥΛΙΓΜΑ ΤΟΥ “ROMANCE” ΜΕ ΤΟ ΟΛΟΚΑΙΝΟΥΡΙΟ TRACK “EASY”\nΗ δύο φορές υποψήφια για βραβείο Grammy, πολύ πλατινένια και chart-topping τραγουδίστρια/τραγουδοποιός Camila Cabello παρουσιάζει ένα νέο τραγούδι με τίτλο “Easy”, που κυκλοφορεί από την Panik Records και την Sony Music. To “Easy” είναι ένα ακόμα track που αποκαλύπτεται από το πολύ αναμενόμενο επερχόμενο δεύτερο album της καλλιτέχνιδας με τίτλο “Romance”.\nTo single έρχεται αμέσως μετά την ασταμάτητη επιτυχία της superstar, καθώς η τριάδα “Liar”, “Shameless” και “Cry For Me” έχουν ήδη συγκεντρώσει πάνω από 150 εκατομμύρια streams μέσα σε ένα μήνα.\nΣτο ραδιόφωνο, η Camila έγραψε ιστορία με το “Liar” και το “Shameless” αφού έγινε η πρώτη solo καλλιτέχνιδα που έχει 2 τραγούδια ταυτοχρόνως στο Top 40 Radio. Τώρα συνεχίζουν να σκαρφαλώνουν στα charts: το “Liar” βρίσκεται στο Top20 του Top 40 radio και του Hot AC radio, ενώ το “Shameless”είναι στο Top25 του Top40 radio. Ταυτοχρόνως, σε διεθνές επίπεδο, το “Liar” βρίσκεται αυτή την στιγμή στο Νο 23 του Spotify Global Top 50 καθώς και στο Top 50 ακόμα 31 χωρών. Την περασμένη εβδομάδα ήταν καλεσμένη στο BBC Radio 1 Live Lounge όπου τραγούδησε το “Liar” και ένα cover του τραγουδιού “Someone You Loved”του Lewis Capaldi.\nΤο “Easy”ρίχνει φως σε μία ακόμα πλευρά της δημιουργικότητας της καλλιτέχνιδας. Ήχοι άρπας και synthesizer συνοδεύουν ένα αραιό beat που απογειώνει η Camila με την αγγελική της ερμηνεία.\nΑυτό το Σαββατοκύριακο η Camila θα κάνει το ντεμπούτο της στο Saturday Night Live, όπου αναμένεται να δώσει ένα ακόμα δυναμικό performance.\nΗ Camila Cabello κυκλοφορεί το Music Video του Liar.\nPrevious Post: Ο τρίτος κύκλος του «Thrive» με τη Ζέτα Δούκα ξεκινάει με τον ηθοποιό Μάνο Γαβρά\nNext Post: The Voice: Όλα όσα θα δούμε στην 5η blind audition


RomeosX replied to a thread Άγχος καρδιά in Stress, Αγχος, Φόβος, Γενικευμένη Αγχώδης Διαταραχή\nΓεια σου κορίτσι. Καταλαβαίνω αυτό που περνάς. Γιατρός δεν είμαι αλλά θα συμφωνήσω με τον μπαμπά σου. Δεν πιστευω οτι εχει προβλημα η καρδουλα σου. Ηρεμησε και μην φοβάσαι. Το είπες και μόνη σου. Πριν τις κρίσεις πανικου όλα ήταν καλά. Όλα είναι...\nΥπάρχουν ένα σωρό δουλειες εκεί έξω με πιάνει φόβος όμως και δεν βελτιώνω την κατάσταση μου πλέον δεν νιώθω την ανάγκη να κάνω ούτε τα βασικά\nEvap99 started a thread Άγχος καρδιά in Stress, Αγχος, Φόβος, Γενικευμένη Αγχώδης Διαταραχή\nΡε παιδεία γιατί νευριάζω καθημερινά. ΑΝ ΕΙΧΑ ΠΡΟΒΛΗΜΑ ΣΤΗΝ ΚΑΡΔΙΑ ΔΕΝ ΘΑ ΠΕΘΑΙΝΑ; Μετά την κρίση πανικού μου αγχώνομαι κάθε μέρα και έχω δύσπνοια και φτερούγισμα στην καρδιά Εξετάσεις αίματος όλα καλά θυροειδη τίποτα! Θέλω να πάω καρδιολόγο και ο...\nChristos37 replied to a thread μικτή αγχώδησ και καταθλιπτική διαταραχή in Stress, Αγχος, Φόβος, Γενικευμένη Αγχώδης Διαταραχή\nΚαλησπέρα σε ολο το forum , Είναι η πρώτη μου δημοσίευση εδώ , δεν γνωρίζω πως θα μπορούσα να στείλω inbox σε κάποιον ή πως να δεχτώ μυνήματα. Θα μπορουσε κάποιος σχετικός με το θεμα να μου συστήσει κάποιον γιατρό στην Αθήνα που να ειδικεύεται σε...\nChristos37 replied to a thread Αναζήτηση ψυχολογου στην ιδεοψυχαναγκαστικη διαταραχη in Ψυχαναγκασμοί - Ιδεοψυχαναγκαστική Διαταραχή\nΚαλησπέρα σε ολο το forum , Είναι η πρώτη μου δημοσίευση εδώ , δεν γνωρίζω πως θα μπορούσα να στείλω inbox σε κάποιον ή πως να δεχτώ μυνήματα. Θα μπορουσε κάποιος σχετικός με το θεμα να μου συστήσει κάποιον γιατρό στην Αθήνα που να ειδικεύεται...\n51 replies | 8279 view(s)\nΔεν το ειχα σκεφτει ετσι,να σου πω την αληθεια. Θα δοκιμασω να το διαχωρισω μηπως κ με βοηθησει γιατι τωρα ειναι ολα ενα κουβαρι. Διαβαζα τετοια αρθρα μανιωδως τις πρωτες εβδομαδες,πλεον εχω σταματησει γιατι απλως ξυνεις πληγες! Αλλωστε με...\nRomeosX replied to a thread Αντιμετώπιση ιδεοληψιων.. in Ψυχαναγκασμοί - Ιδεοψυχαναγκαστική Διαταραχή\nΓεια σου Χριστίνα. Καταλαβαίνω τι περνάς γιατί στο παρελθόν έχω περάσει και εγώ αυτό το πράγμα που ζεις τώρα. Και εγώ είχα ιδεοληψίες χωρίς ψυχαναγκασμούς και πραγματικά ήταν βασανιστήριο αυτό που ζούσα. Προσπάθησα μόνος μου αρκετά, αλλά χωνόμουν...\nΚαλησπέρα έχεις να προτείνεις κάποιον για ιδεοληψίες ? Πως στέλνουμε ινβοχ σε κάποιον εδώ ?\nYoco Choco replied to a thread Μανιακα επεισοδια in Διπολική διαταραχή\nΕιλικρινά δεν έχω πειστεί ότι η υπομανιακή κατάσταση είναι παθολογική. Το DSM είναι για τα πανηγύρια.Αν μπορούσα να επιλέξω,θα ήθελα να είμαι μονίμως σε αυτήν την κατάσταση. Γιατί όχι?...Θες να ρουφήξεις την ζωή μέχρι το μεδούλι,νοιωθεις τα πάντα...\nΤο έγραψες και πιο πάνω: Είναι κάτι παροδικό και θα περάσει, εξάλλου ο χρόνος είναι ο καλύτερος γιατρός. Απλά να δώσεις κι ένα χέρι βοηθείας ο ίδιος στον εαυτό σου, έτσι; Μην μένεις αδρανής με τις σκέψεις σου. Ανεργία δεν σημαίνει αεργία. Η...\nΑρχικά χαίρομαι που το θέμα μου σας ψυχαγωγεί. Αν λάβει και άλλες καλές κριτικές θα πουλήσω τα δικαιώμστα στο μέγκα :P Έχετε πει πάρα πολλά και αν τα κάνω quote όλα θα ναι 3 σελίδες το μήνυνα.. Δεν μπορώ να τον φαντασώ να μου κάνει στοματικό....\n178 replies | 3789 view(s)\nΚαι εσύ δεν ξέρεις πόσο με καλύπτεις σε αυτά που λες για τον άντρα σου πραγματικά .. Μπορώ να καταλάβω απόλυτα το τι αισθάνεσαι και τι εννοείς για όλα αυτά που λες για εκείνων ...Πόσο αληθινά είναι και να σου πω και κάτι ? Τα λόγια είναι φτωχά...\nΜα πως θες το καλό του όταν αφήνεις έναν άνθρωπο να αποκτηνώνεται μέρα με τη μέρα; Αφού γίνεται όλο και πιο βίαιος και ανεξέλεγκτος! Όλα αυτά που ακούς στις ειδήσεις κατα καιρούς πως ξεκινάνε νομίζεις; Ακόμα κι αν χρειαστεί να νοσηλευτεί ή να...\nRemedy replied to a thread Dipoliki diataraxi se sxesi in Διπολική διαταραχή\nκαλησπερα υπαρχουν ονλαιν μεταφραστες απο γκρικλις στα ελληνικα. ειναι πολυ ευκολο να το κανεις. οσο για το θεμα σου, τι να σου πει κανεις; αν εχει σχεση η ασθενεια του με το οτι σε χωρισε; δεν ειναι αρκετο το οτι δεν σε θελει; επισης, η...\nMarilou replied to a thread Εμβολια in Με καφέ και συμπάθεια....\nΠληρώνει όντως ο πολίτης και μάλιστα αδρά όχι μόνο σε χρήμα αλλά και σε ποιότητα ζωής ... Μεταφέρθηκα εσπευσμένα στο νοσοκομείο μετά τον τραυματισμό μου με ασθενοφόρο και η πρώτη μαγνητική έδειξε επειγόντως χειρουργείο γιατί ήδη υπήρχε μερική...\n138 replies | 4266 view(s)\ngeraki replied to a thread Ocd και παράλογες σκέψεις in Ψυχαναγκασμοί - Ιδεοψυχαναγκαστική Διαταραχή\nΠάσχω από ΙΨΔ από μικρό παιδί σχεδόν έκανα το λάθος να αργήσω να πάω σε γιατρό πήγα στα 27 μου τώρα είμαι 43. Την ελεγχα καλά με φάρμακα έκανα το λάθος να μειώσω και να αλλάξω φάρμακα με αποτέλεσμα μία άσχημη υποτροπή το Σεπτέμβριο που δεν μπορώ...\nRomeosX replied to a thread Αν βιώνει κανεις τέτοιες ιδεοληψίες μου ας μου πει.. in Ψυχαναγκασμοί - Ιδεοψυχαναγκαστική Διαταραχή\nΑχ τι μου θύμησες. Καλησπέρα καταρχήν.. Ναι κορίτσι.. το έχω πάθει πολλές φορές στο παρελθόν.. είναι καθαρά ιδεοληψίες που δεν έχουν καμμία σχέση με την πραγματικότητα. Οπότε έπασχα από αγχώδη διαταραχή ήταν οι μόνες ιδεοληψίες που είχα. Αν έχω...\nElenia781 replied to a thread Οικογενειακό πρόβλημα in Σχέσεις και Επικοινωνία\nΤο θεμα ειναι αυτος καταλαβαινει κανεναν ?\nΡε παιδιά αδελφός μου είναι θέλω το καλό του τι δεν καταλαβαίνετε;;;;;


Καταγγελία: Οι «αιρετοί» της ΔΑΚΕ συμμετέχουν στο ΠΥΣΔΕ Θεσ/κης | Alfavita\nΑνακοινώσεις 26.03.2021 - 10:48\nΚαταγγελία: Οι «αιρετοί» της ΔΑΚΕ συμμετέχουν στο ΠΥΣΔΕ Θεσ/κης\nΠριν λίγο καιρό η ΔΑΚΕ πληροφορούσε ότι τα μέλη της παραιτήθηκαν από το ΠΥΣΔΕ Δυτικής Θεσσαλονίκης, καταγγέλλουν οι Συνεργαζόμενες Εκπαιδευτικές Κινήσεις (ΣΥΝΕΚ)\nΟι Συνεργαζόμενες Εκπαιδευτικές Κινήσεις (ΣΥΝΕΚ) καταγγέλλουν τους αιρετούς της ΔΑΚΕ Χ. Βαϊτσίδη και Μ. Σαρίκα, για τη συμμετοχή τους στο ΠΥΣΔΕ Θεσσαλονίκης την Πέμπτη 11 Μαρτίου, παρά το γεγονός ότι πριν λίγο καιρό η ΔΑΚΕ πληροφορούσε ότι τα μέλη της παραιτήθηκαν.\nΕπιπλέον, οι ΣΥΝΕΚ καταγγέλλουν τους διορισμένους Γ. Μπίσμπο και Α. Θεοχαρόπουλο, καθώς και τον Γ. Αγγελόπουλο φερόμενο ως αναπληρωματικό «αιρετό», όλοι υποψήφιοι με το ψηφοδέλτιο της ΔΑΚΕ, οι οποίοι αγνόησαν τις αποφάσεις του κλάδου, της ΟΛΜΕ και των ΕΛΜΕ και συμμετέχουν στο νόθο ΠΥΣΔΕ.\nΌπως τονίζουν οι Συνεργαζόμενες Εκπαιδευτικές Κινήσεις, ο εκπαιδευτικός κόσμος σύσσωμος, καταδίκασε με συντριπτικά ποσοστά αποχής τις ηλεκτρονικές εκλογές-παρωδία και την αξιολόγηση. Η τελική απάντηση ανήκει και θα δοθεί από όλους τους εκπαιδευτικούς, που ενωμένοι, μαχητικά και αποφασιστικά δίνουν καθημερινά τη μάχη της υπεράσπισης του δημόσιου σχολείου.\nΟι ΣΥΝΕΚ καλούν όλους τους εκπαιδευτικούς να απομονώσουν τις πρακτικές των φερόμενων ως «αιρετών» της ΔΑΚΕ και των διορισμένων μελών της στο ΠΥΣΔΕ, σύμφωνα με τις αποφάσεις του κλάδου.\nΗ καταγγελία των ΣΥΝΕΚ\nΚαταγγέλλουμε τους φερόμενους «αιρετούς» της ΔΑΚΕ, Χ. Βαϊτσίδη και Μ. Σαρίκα, για τη συμμετοχή τους στο ΠΥΣΔΕ την Πέμπτη 11/3, όπως ενημερωθήκαμε από την ίδια τη Διευθύντρια της Δ.Δ.Ε. Δυτικής Θεσσαλονίκης, παρουσία μελών των Δ.Σ. της Α΄, Γ΄, Δ΄, Ε΄ ΕΛΜΕ, κατά την παράσταση διαμαρτυρίας που πραγματοποιήθηκε εκείνη την ημέρα.\nΠριν λίγο καιρό η ΔΑΚΕ πληροφορούσε ότι τα μέλη της παραιτήθηκαν από το ΠΥΣΔΕ Δυτικής Θεσσαλονίκης. Αποκαλύπτεται ότι εμπαίζουν τους συναδέλφους και προσπαθούν, με μια σειρά μηχανορραφίες και σε απόλυτη συνεργασία με τις Διευθύνσεις και το ΥΠΑΙΘ, να παραμείνουν άτυπα στα νόθα ΠΥΣΔΕ. Αφού όλοι οι τρόποι και οι μεθοδεύσεις που δοκίμασαν απέτυχαν, συμμετέχουν στο νόθο ΠΥΣΔΕ από δήθεν “υπηρεσιακό καθήκον”(!).\nΚαταγγέλλουμε ακόμη τους διορισμένους Γ. Μπίσμπο και Α. Θεοχαρόπουλο, καθώς και τον Γ. Αγγελόπουλο φερόμενο ως αναπληρωματικό «αιρετό», όλοι υποψήφιοι με το ψηφοδέλτιο της ΔΑΚΕ, οι οποίοι αγνόησαν τις αποφάσεις του κλάδου, της ΟΛΜΕ και των ΕΛΜΕ και συμμετέχουν στο νόθο ΠΥΣΔΕ.\nΚαταγγέλλουμε τη στάση των μελών της ΔΑΚΕ και απαιτούμε να σταματήσουν να κοροϊδεύουν τον κλάδο και να μη συμμετέχουν στο νόθα ΠΥΣΔΕ. Θα συνεχίσουμε να υλοποιούμε τις αποφάσεις του κλάδου, των ΕΛΜΕ και της ΟΛΜΕ και δεν πρόκειται να αναγνωρίσουμε τα νόθα Υπηρεσιακά Συμβούλια, τους δοτούς «αιρετούς» και τα διορισμένα μέλη που θα συμμετέχουν σε αυτά.\nΗ ΟΛΜΕ και οι ΕΛΜΕ από την αρχή έχουν δηλώσει ότι, ο μόνος τρόπος για να αποκατασταθεί η λειτουργία των Υπηρεσιακών Συμβουλίων είναι να παραταθεί η θητεία των προηγούμενων αιρετών που εκλέχτηκαν το 2018 και να πραγματοποιηθούν οι εκλογές, όταν οι επιδημιολογικές συνθήκες το επιτρέψουν, με δια ζώσης ψηφοφορία.\nΑλγεινή εντύπωση προκαλεί η στήριξη που παρέχουν στην ΔΑΚΕ οι εκπρόσωποι του ΠΑΜΕ στα Δ.Σ. των ΕΛΜΕ. Σε όλες τις ΕΛΜΕ κατατέθηκε κείμενο καταγγελίας για την συμμετοχή των αιρετών της ΔΑΚΕ στο ΠΥΣΔΕ της Δυτικής Θεσσαλονίκης και σε όλες τις ΕΛΜΕ, οι εκπρόσωποι του ΠΑΜΕ (ΑΣΕ) αρνήθηκαν να το υπερψηφίσουν. Στην Ε΄ ΕΛΜΕ, δύο φορές καταψήφισαν καταγγελίες για τη στάση των φερόμενων ως αιρετών μελών της ΔΑΚΕ για τη μη υλοποίηση των αποφάσεων της ΟΛΜΕ και των ΕΛΜΕ.\nΗ εκπρόσωπός τους δήλωσε ότι η «συζήτηση αυτή δεν την αφορά» και αναρωτήθηκε «γιατί το θέμα επανέρχεται». Έφτασαν μάλιστα στο σημείο να κοινοποιήσουν κείμενο με τίτλο «Ποιος υπερασπίζεται πραγματικά τα συμφέροντα των εργαζομένων;» το οποίο καταλήγει ως εξής: «Αυτές οι δυνάμεις αυτή την κρίσιμη στιγμή για τη ζωή, τη δουλειά και τη μόρφωση στρέφουν τους προβολείς στο ζήτημα των Υπηρεσιακών Συμβουλίων, ενώ ο κλάδος έχει απορρίψει με συντριπτική πλειοψηφία τις ψευδοεκλογές της κυβέρνησης. Συνεχίζουν να αναμοχλεύουν θέματα που έχουν λήξει στη συνείδηση των εκπαιδευτικών στήνοντας αποπροσανατολιστικά δίπολα, τη στιγμή που σχεδόν όλοι οι εκλεγμένοι έχουν παραιτηθεί και τα σωματεία δεν αναγνωρίζουν κανέναν αιρετό που προέκυψε από τις ψευδοεκλογές.»\nΗ ηγεσία του ΠΑΜΕ στην Θεσσαλονίκη, στηρίζει και συγκαλύπτει τις μεθοδεύσεις της ΔΑΚΕ. Είναι ανακόλουθοι ακόμη και με την ψήφο των εκπροσώπων τους στο Δ.Σ. της ΟΛΜΕ. Αναρωτιόμαστε για τα κίνητρα της στάσης τους και τους καλούμε να μην διασπούν το ενωτικό μέτωπο, κατά της αυταρχικής συμπεριφοράς του Υπουργείου. Με απόλυτα χειραγωγούμενα Υπηρεσιακά Συμβούλια (ΠΥΣΔΕ-ΑΠΥΣΔΕ-ΚΥΣΔΕ), η εκπροσώπηση των εκπαιδευτικών, η προάσπιση των εργασιακών τους δικαιωμάτων και η διαφάνεια, παύουν, φαλκιδεύονται, ναρκοθετούνται. Τους επισημαίνουμε πως η άρνησή τους να καταγγείλουν την στάση των νόθων «αιρετών» της ΔΑΚΕ, τους καθιστά συνυπεύθυνους για το όργιο ρουσφετιών και πελατειακών εξυπηρετήσεων που θα ακολουθήσει στις επικείμενες διαδικασίες των υπηρεσιακών μεταβολών (τοποθετήσεις, αποσπάσεις κλπ).\nΟ εκπαιδευτικός κόσμος σύσσωμος, καταδίκασε με συντριπτικά ποσοστά αποχής τις ηλεκτρονικές εκλογές-παρωδία και την αξιολόγηση. Στις σημερινές κρίσιμες στιγμές τα πράγματα είναι εξαιρετικά απλά και συνοψίζονται σε μια μόνο πρόταση: Με τη μάχιμη εκπαίδευση και τα σωματεία ή με το Υπουργείο. Η τελική απάντηση ανήκει και θα δοθεί από όλες τις συναδέλφισσες και όλους τους συναδέλφους, που ενωμένοι, μαχητικά και αποφασιστικά δίνουν καθημερινά τη μάχη της υπεράσπισης του δημόσιου σχολείου.\nΚαλούμε όλους τους εκπαιδευτικούς να απομονώσουν τις πρακτικές των φερόμενων ως «αιρετών» της ΔΑΚΕ και των διορισμένων μελών της στο ΠΥΣΔΕ, σύμφωνα με τις αποφάσεις του κλάδου.\nΤΟ ΣΥΝΤΟΝΙΣΤΙΚΟ ΤΩΝ ΣΥΝ.Ε.Κ. ΘΕΣΣΑΛΟΝΙΚΗΣ


Οι αντίπαλοι του Ολυμπιακού στην Ευρωλίγκα | Onsports.gr\nhome ΜπάσκετEuroleagueΟι αντίπαλοι του Ολυμπιακού στην Ευρωλίγκα Κοινοποιήστε\nΟι αντίπαλοι του Ολυμπιακού στην Ευρωλίγκα\tΣυντάκτης: Αλέξανδρος Πρίφτης Δημοσίευση: Παρασκευή, 06 Ιουλίου 2012 14.19\nΟ Ολυμπιακός κατέκτησε πέρυσι την Ευρωλίγκα με αποτέλεσμα ο πήχης να έχει ανέβει, ωστόσο ο όμιλος στον οποίο έπεσαν οι πρωταθλητές Ευρώπης είναι αρκετά δύσκολος.\tΜπορεί ο Ολυμπιακός να μην έχει στον όμιλό του κάποιο «μεγαθήριο» τύπου… ΤΣΣΚΑ Μόσχας, καθώς στον όμιλό του έτυχε η πιο βατή ομάδα από το δεύτερο γκρουπ δυναμικότητας, ωστόσο οι Εφές Αναντόλου και Αρμάνι Τζινς Μιλάνο αναμένεται να είναι εξαιρετικά δύσκολες ομάδες. Ας ξεκινήσουμε όμως από την Κάχα Λαμποράλ, που μπορεί να μην είναι φόβητρο, αλλά είναι μία σταθερή δύναμη στο ευρωπαϊκό μπάσκετ. Ο Ντούσκο Ιβάνοβιτς θέλει να δημιουργήσει ένα δυνατό σύνολο ενόψει της επόμενης σεζόν, ωστόσο μέχρι στιγμής η ισπανική ομάδα δεν έχει πρωταγωνιστήσει στο μεταγραφικό παζάρι. Βέβαια υπάρχει ακόμα δρόμος και δεν αποκλείεται να δυναμώσει αρκετά. Μέχρι στιγμής πάντως δεν μπορούμε να πούμε πως θα είναι η μεγάλη αντίπαλος του Ολυμπιακού για την πρώτα θέση. Αντίθετα η Εφές Αναντόλου ενδεχομένως να γίνει η βασική αντίπαλος του Ολυμπιακού για την διεκδίκηση της πρώτης θέσης του ομίλου. Οι Τούρκοι ρίχνουν πολλά λεφτά φέτος το καλοκαίρι και η περσινή αποτυχία έχει πεισμώσει τους ανθρώπους του συλλόγου, που θέλουν να δουν την ομάδα τους στην κορυφή της Ευρώπης. Η Εφές θέλει να μπει δυνατά φέτος στην Ευρωλίγκα. Μένει να δούμε αν θα τα καταφέρει ή αν θα έχει την ίδια κατάληξη με πέρυσι. Η Ζαλγκίρις μπορεί να παραμένει μία σταθερή δύναμη στο ευρωπαϊκό μπάσκετ, ωστόσο δεν θα μπορούσε να αποτελέσει φόβητρο για τον Ολυμπιακό. Ενδεχομένως η ομάδα από τη Λιθουανία παλέψει για την προτελευταία θέση του ομίλου με την Τσεντέβιτα, ωστόσο στο μπάσκετ ποτέ δεν μπορεί να αποκλείσει κάποιος κάποια ομάδα πριν… κατέβει στο παρκέ. Οπότε ίδωμεν…\nΠέρυσι είχε τη δικαιολογία του ότι ήταν μία νέα ομάδα. Φέτος η Αρμάνι Μιλάνο είναι καταδικασμένη να πετύχει. Για ακόμη ένα καλοκαίρι οι ιταλοί έχουν διάθεση να ρίξουν λεφτά και να δημιουργήσουν ένα δυνατό σύνολο, έχοντας παράλληλα τον Σέρτζιο Σκαριόλο στην άκρη του πάγκου. Ο έμπειρος τεχνικός είναι αποφασισμένος να κάνει μία καλή πορεία με την Αρμάνι Μιλάνο, καθώς οι στόχοι ου συλλόγου είναι υψηλοί.\nΤέλος η Τσεντεβίτα, θεωρείται μία από τις πιο αδύναμες ομάδες του θεσμού φέτος. Στον Ολυμπιακό όμως δεν μπορούν να διαγράψουν κανέναν αντίπαλο, καθώς δεν θέλουν σε καμία περίπτωση να πέσουν θύμα δυσάρεστης έκπληξης. Σίγουρα οι άνθρωποι της Τσεντέβιτα θέλουν να κάνουν μία καλή πορεία και να δείχνουν ανταγωνιστικότητα.\tΚατηγορία: Euroleague


o-tempora, o-mores: Μακριά...πολύ μακριά!\nΜπορεί το δικό μας αχτύπητο δίδυμο να πλέει μεσοπέλαγα στην ευτυχία, άλλοι υπουργοί όμως βρίσκονται μακριά...πολύ μακριά...μη σας πω και στο...διάστημα!!! Ορίστε; Σας δουλεύω, δεν υπάρχουν νεοδημοκράτες κοσμοναύτες; Μην το λέτε, διότι όπως πάει η ακρίβεια και στενεύει ο κλοιός της καθημερινότητας, εκεί θα πάμε όλοι, προς αναζήτηση καλύτερων συνθηκών , αλλά αν νομίζετε ότι θα την γλυτώσουμε, πλανάσθε πλάνην οικτράν...\n...κάπου εκεί θα μας περιμένει ο... Φώλιας(ναι-ναι ο αρμόδιος υφυπουργός για την ακρίβεια). Για διαβάστε περαιτέρω: (από τον σημερινό ΜΙΚΡΟΠΟΛΙΤΙΚΟ στα ΝΕΑ)\nΟ Χρήστος στο Διάστημα\nΣΤΑΥΨΗ η ακρίβεια- αλλά και η λαϊκή δυσαρέσκεια για τις τιμές που έχουν φθάσει στη στρατόσφαιρα. Πού έχει φθάσει ο αρμόδιος υπουργός Ανάπτυξης Χρήστος Φώλιας; Στο Κουρού της Γουιάνας! Δεν κάνω πλάκα. Ο άνθρωπος- αυτή τη φορά, χωρίς (!) το μαντιλάκι στο πέτο- μετείχε στην άτυπη σύνοδο των υπουργών της Ευρωπαϊκής Ένωσης που είναι αρμόδιοι για θέματα διαστημικής πολιτικής. Έκανε μάλιστα και δηλώσεις, τονίζοντας ότι «η ανταγωνιστικότητα της ευρωπαϊκής οικονομίας μπορεί να αναπτυχθεί περισσότερο με τις επενδύσεις στο Διάστημα».\n΄Οχι, η φωτογραφία με τη χαράδρα, δεν υποδηλώνει τίποτα, ούτε ενέχει τίποτα σεξουαλικά ή σεξιστικά υπονοούμενα...ούτε και αφορά βέβαια την ακρίβεια. Απλώς είναι και το επόμενο θεματάκι από τον σημερινό ΜΙΚΡΟΠΟΛΙΤΙΚΟ και αφορά το άλλο θέμα με τα Σκόπια. Και διαβάζω ότι είναι μαζί μας στο δίκιο μας ο Πανα...(όχι την Παναγία να την αφήσετε ήσυχη), ο Παναμάς(με την διώρυγα ή χωρίς θα σας γελάσω). Ναι, ο Παναμάς θα επιμείνει στο ΠΓΔΜ ή FYROM και δεν θα προχωρήσει σε αναγνώριση. Ποιός μας διαβεβαίωσε; Για διαβάστε:\nΟ Παναμάς μαζί μας\nΑΧΤΙΔΑ φωτός στο γκρίζο τοπίο του Σκοπιανού. Ο Παναμάς θα επιμείνει στην ονομασία «Πρώην Γιουγκοσλαβική Δημοκρατία της Μακεδονίας», παρά τη χιονοστιβάδα διμερών αναγνωρίσεων των Σκοπίων ως «Δημοκρατία της Μακεδονίας». Τη διαβεβαίωση αυτή μετέφερε ο πρέσβης του Παναμά στην Αθήνα Αντόνιο Φάτι Τάκι Οτσόα στην υπουργό Εξωτερικών Ντόρα Μπακογιάννη.\nΕυχαριστημένος και ο υφυπουργός Βαληνάκης που τον είχε μεταπτυχιακό φοιτητή και είχε εισπράξει αυτό το κλίμα από τους Παναμέζους προ μηνός, όταν είχε επισκεφθεί τη Λατινική Αμερική.\n΄Οπως αντιλαμβάνεστε έχουμε ένα ισχυρό όπλο στη μάχη μας με τους Σκοπιανούς όσο νάναι. Τώρα όσο για όλους τους χειρισθέντες το πρόβλημα από τότε που ανεφύη μέχρι τα πρόσφατα καουμποϋλίκια του Γκρούεφσκι, όχι δεν χρειαζόμαστε την διώρυγα του Παναμά για να τους...αποθέσουμε...\n...έχουμε δικό μας χώρο, αποθηκευτικό για τα άχρηστα. Μια πανάρχαια χωματερή(εντάξει αρχαιο-ΧΥΤΑ), που χωράει μπόλικους τέτοιους.\nαναρτήθηκε από το χρήστη gskapetis @ Πέμπτη, Ιουλίου 24, 2008


Δημήτρης Μάρκος: “Με πήρε ο ύπνος στο τιμόνι, ζω από θαύμα” - Το κλάμα στην αγκαλιά του Ρέμου στην πίστα\nΔημήτρης Μάρκος: “Με πήρε ο ύπνος στο τιμόνι, ζω από θαύμα” – Το κλάμα στην αγκαλιά του Ρέμου στην πίστα\nby Niki M. 01/04/2021 08:20 219\nΟ Δημήτρης Μάρκος ήταν καλεσμένος του Γρηγόρη Αρναούτογλου και στο “The 2Night Show”, το βράδυ της Τετάρτης και μίλησε για το παρ’ ολίγον ατύχημα που του άλλαξε τη ζωή, την πορεία του ως ρεπόρτερ και παρουσιαστής και την οικογένειά του.\nΑναφερόμενος στην επαγγελματική του πορεία, ο Δημήτρης Μάρκος υπογράμμισε “από την πρώτη δημοτικού όλοι με φώναζαν Μάρκο. Όταν έπαιξα στους “Δυο ξένους” παρουσίαζα την εκπομπή Αληθινές Ιστορίες απέναντι στον Ανδρέα Μικρούτσικο. Η πρώτη εκπομπή που δούλεψα ως ρεπόρτερ ήταν του Νίκου Κακαουνάκη”.\nΜετά τη δεύτερη γέννα ο Δημήτρης Μάρκος πήγε στον Ρέμο και έκλαιγε στην αγκαλιά του\nΌσον αφορά την προσωπική του ζωή, επεσήμανε “είμαι παντρεμένος με την Ελένη από το 1998, αλλά είμαστε μαζί από το πανεπιστήμιο, σχεδόν 31 χρόνια. Αν δεν είχα την Ελένη δεν θα μπορούσα να είμαι ήρεμος σε κάθε επαγγελματικό μου βήμα. Ο βράχος του σπιτιού μας είναι η γυναίκα μου. Στη δεύτερη εγκυμοσύνη της γυναίκας μου περάσαμε δύσκολα. Ήμασταν συνέχεια στο γιατρό. Μετά τη γέννα πήγα με τους γιατρούς στο Ρέμο και διασκέδασα και την πήρα τηλέφωνο 5 η ώρα το πρωί. Ανέβηκα στην πίστα και έκλαιγα στην αγκαλιά του Αντώνη. Οι άνθρωποι που δίνουν αγώνα για να κάνουν ένα παιδί, να ξέρουν ότι αξίζει τον κόπο”.\n“Είμαι ευτυχισμένος στα 50 μου χρόνια. Το μόνο που θέλω τώρα είναι να έχω χρόνο να κάνω μερικά ταξίδια. Ως ρεπόρτερ ήμουν πάντα καλύτερος απ΄ ότι παρουσιαστής. Δε χαλάρωνα. Δεν το απολάμβανα όπως εσύ” σημείωσε ο Δημήτρης Μάρκος, απευθυνόμενος στον Γρηγόρη Αρναούτογλου.\nΓια το παρ’ ολίγον ατύχημα που θα του κόστιζε τη ζωή, τόνισε “σταμάτησα την πρωινή εκπομπή επειδή πήγα να σκοτωθώ. Έκανα εκπομπή στις 5 το πρωί. Είχε ψιλόβροχο στην Κηφισίας, με παίρνει ο ύπνος, βλέπω ξαφνικά το κόκκινο, παίρνει το αμάξι 10 σβούρες και τελικά βγαίνω στον δρόμο και λίγο μετά βρίσκομαι στο μικρόφωνο του Real. Είχα κοιμηθεί στη μία και ξύπνησα 4. Με πήρε ο ύπνος στο τιμόνι. Έζησα από θαύμα”.\nΤέλος, ο Δημήτρης Μάρκος δεν παρέλειψε ν’ αναφερθεί στον Νίκο Χατζηνικολάου με τα καλύτερα λόγια, λέγοντας “δεν έχω ξαναδεί πιο “παντελονάτο” άνθρωπο, εργοδότη και επαγγελματία σαν τον Νίκο Χατζηνικολάου”.\nΔΗΜΗΤΡΗΣ ΜΑΡΚΟΣΔΗΜΗΤΡΗΣ ΜΑΡΚΟΣ ΑΤΥΧΗΜΑΔΗΜΗΤΡΗΣ ΜΑΡΚΟΣ ΟΙΚΟΓΕΝΕΙΑ


Μπαρτσελόνα-ΤΣΣΚΑ 67-96: Πραγματική πρωταθλήτρια | Τα μπασκετικά κακώς κείμενα\nΜπαρτσελόνα-ΤΣΣΚΑ 67-96: Πραγματική πρωταθλήτρια\n0 0 Ευθύμης Οικονόμου Σάββατο 30 Νοεμβρίου 2019 Edit this post\nΗ πρωταθλήτρια Ευρώπης, αλλά και του pace and space σάρωσε την Μπαρτσελόνα.\nΗ ομάδα του Δημήτρη Ιτούδη ήταν υπερηχητική, διαλύοντας την αντίστοιχη του Πέσιτς μέσα στο Palau Braugrana. Οι Ντέιβις, Μίροτιτς, Χάνγκα διασώθηκαν για τη Μπαρτσελόνα, η οποία ήταν ανέτοιμη σε αγωνιστικό και πνευματικό επίπεδο. Η ΤΣΣΚΑ είχε όλους τους παίκτες της σε καλή μέρα με τον Τζέημς να ηγείται και πάλι σε σκορ και δημιουργία. Ο Χάινς ήταν ο πιο κομβικός παίκτης των Ρώσων σε άμυνα και επίθεση δείχνοντας ποιος είναι ο καλύτερος center στην Ευρώπη.\nΟι Χίγκινς, Χάνγκα, Σμιτς, Μίροτιτς και Τόμιτς αποτέλεσαν την αρχική πεντάδα του Πέσιτς, ενώ οι Χάκετ, Στρέλνιεκς, Κουρμπάνοφ, Φόιγκτμαν και Χάινς ήταν οι πέντε που διάλεξε ο Ιτούδης για να αρχίσει το παιχνίδι.\nΗ ΤΣΣΚΑ είχε δύο στόχους επιθετικά. Πρώτον, να τρέξει στο ανοιχτό γήπεδο και να επιτεθεί πριν στηθεί η άμυνα των Μπλαουγκράνα. Δεύτερον, να κυκλοφορήσει σωστά τη μπάλα στο μισό γήπεδο και να διαλύσει την άμυνα των γηπεδούχων. Τους πέτυχε και τους δύο. Στο σετ παιχνίδι βασίστηκε σε diamond και σε horns offense που κατέληγαν σε κεντρικό pnr. Κατάφερε έτσι να μεταφέρει ταχύτατα τη μπάλα από τη δυνατή στην αδύνατη πλευρά, παράγοντας πληθώρα ελεύθερων τριπόντων στα οποία ευστόχησε.\nΗ Μπαρτσελόνα αμύνθηκε με hedge out στα pick της <<Αρκούδας>>, ενώ εφάρμοσε και full court press, το οποίο ο Ιτούδης έσπασε χρησιμοποιώντας τον Χάινς για να μεταφέρει τη μπάλα. Οι γηπεδούχοι βασίστηκαν για άλλη μια φορά στον Μίροτιτς, στήνοντας flare screens για αυτόν ή δίνοντάς του τη μπάλα για 1vs1. Χρησιμοποίησαν επίσης cross screens για να απομονώσουν τον Σμιτς, ενώ εφάρμοσαν και pnr με τον Ντέιβις να τελειώνει τις φάσεις.Οι Φόιγκτμαν-Χάινς ήταν πρωταγωνιστές για τους φιλοξενούμενους στην πρώτη περίοδο, ενώ για τους γηπεδούχους ξεχώρισε ο Μίροτιτς. Η ΤΣΣΚΑ αμύνθηκε και αυτή με hedge out του Χάινς στα pnr της Μπαρτσελόνα. Το πρώτο δεκάλεπτο τελείωσε με σκορ 20-18\nΣτις αρχές του δευτέρου δεκαλέπτου ο Ντέιβις εκμεταλλεύτηκε την είσοδο του Μπολομπόι πετυχαίνοντας εύκολα καλάθια. Όμως, οι παίκτες του Ιτούδη συνέχισαν να σκοράρουν, χωρίς να δυσκολευτούν να σπάσουν τις παγίδες των Καταλανών. Στο δεύτερο μισό του δευτέρου δεκαλέπτου η ΤΣΣΚΑ βασίστηκε στην τριάδα Τζέημς, Κουρμπάνοφ, Χάινς. Οι πάσες του Αμερικανού pg ήταν εξαιρετικές με τον Ρώσο forward είτε να εκτελεί είτε να ποστάρει. Ο Χάινς είχε κομβικό ρόλο στα ποστς του Κουρμπάνοφ. Ο Αμερικανός center διάβαζε τις βοήθειες που έδινε ο Τόμιτς και ανέβαινε στο ύψος των βολών δίνοντας τη δυνατότητα της πάσας στον συμπαίκτη του. Το αποτέλεσμα ήταν ο Χάινς να σκοράρει από εκεί έπειτα από ασίστ του Κουρμπάνοφ. Η Μπαρτσελόνα έχανε σταδιακά την επαφή με το σκορ, αφού δεν μπορούσε να διασπάσει την καλή περιφερειακή άμυνα τς ΤΣΣΚΑ, ενώ η αντίστοιχη δική της είχε καταρρεύσει.\nΗ ίδια εικόνα και στο τρίτο δεκάλεπτο. Ένα τρίποντο του Τζέημς από τα δέκα μέτρα διαμόρφωσε το 45-60. Η Μπαρτσελόνα δεν είχε τρόπο να αντιδράσει ούτε αγωνιστικά ούτε ψυχολογικά. Ο Τόμιτς πήρε προσπάθειες, αλλά ήταν άστοχος. Το σκορ ήταν 50-76 στο τέλος της τρίτης περιόδου.\nΟ Ντέιβις προσπαθούσε μόνος από του να μειώσει τη διαφορά, η οποία έπεσε στους 19 (57-76) με τον Ιτούδη να καλή άμυνα. Με την επιστροφή στο παρκέ ο Τζέημς πέτυχε τρίποντο με τον Κούριτς κρεμασμένο πάνω του και τον Βατούτιν να δείχνει να μην το πιστεύει. Οι γηπεδούχοι σκόραραν μόλις 10 πόντους στα υπόλοιπα 6' και ηττήθηκαν με διαφορά. Τελικό σκορ 67-96.\nΗ ομάδα του Ιτούδη έδειξε πως είναι η πρωταθλήτρια Ευρώπης. Το pace and space στυλ της, σε συνδυασμό με την επίθεση προσωπικής φάσης, τη γρήγορη μεταφορά μπάλας, αλλά και τις δημιουργικές ικανότητες των παικτών της κάνει την ομάδα ακαταμάχητη όταν βρεθεί σε μία τυπική μέρα. Η περιφερειακή άμυνά της ήταν για σεμινάριο, οδηγώντας τη Μπαρτσελόνα σε μαρκαρισμένα τρίποντα, ενώ έσπασε και τις off ball δράσεις της ομάδας του Πέσιτς. Ο Ιτούδης μετά την καλοκαιρινή απώλεια των Ροντρίγκεθ, Ντε Κολό, Χίγκινς, αλλά και τον σοκαριστικό τραυματισμό του Κλάιμπερν βίωσε μία δύσκολη κατάσταση. Ο Έλληνας προπονητής τροποποίησε το ροτέισιον, ανεβάζοντας τον Στρέλνιεκς, αλλά και την περιφερειακή άμυνα, η οποία ήταν ευάλωτη μέχρι πρότινος.\nΗ ομάδα του Πέσιτς κατέρρευσε απέναντι σε έναν αντίπαλο που στοχεύει σε F4. Η Μπαρτσελόνα δε μπόρεσε να διασπάσει την περιφερειακή άμυνα της <<Αρκούδας>>, ενώ ταυτόχρονα τα ψηλά της σχήματα δε μπορούσαν να σταματήσουν την υποδειγματική κυκλοφορία της φιλοξενούμενης ομάδας. Η επίθεσή της φάνηκε πρόχειρη, με τις off ball δράσεις για τον Κούριτς να χαλάνε εύκολα και το κεντρικό pick and roll να κόβεται. Ο Μίροτιτς και ο Ντέιβις ήταν απελπιστικά μόνοι. Η άμυνά της ήταν κάκιστη τόσο στο transition, όσο και στο set παιχνίδι. Ο Πέσιτς δεν μπόρεσε να αλλάξει το ρυθμό του αγώνα, ενώ μπέρδεψε την ομάδα του με το ροτέισιον που εφάρμοσε. Τραγικός ο Τόμιτς δε μπόρεσε να τελειώσει φάσεις κάτω από το καλάθι, ενώ έχασε όλες τις μάχες στο ζωγραφιστό.\nΤην επόμενη αγωνιστική η ΤΣΣΚΑ υποδέχεται τη Ζαλγκίρις (5/12, 19:00), ενώ η Μπαρτσελόνα αντιμετωπίζει τη Χίμκι στη Μόσχα (6/12, 19:00).\nΕΥΘΥΜΗΣ ΟΙΚΟΝΟΜΟΥ ΕΥΡΩΛΙΓΚΑ ΜΠΑΡΤΣΕΛΟΝΑ ΤΣΣΚΑ\nΤα μπασκετικά κακώς κείμενα: Μπαρτσελόνα-ΤΣΣΚΑ 67-96: Πραγματική πρωταθλήτρια


Μοναδική μας ελπίδα, η Ανδραγωγία - Γράφει ο κ. Δημήτριος Μπάκας Αντγος ε.α. τ. Δκτης ΣΣΕ |EKEO » ΕΛΛΗΝΙΚΟ ΚΕΝΤΡΟ ΕΛΕΓΧΟΥ ΟΠΛΩΝ\n« Η Σχολή Ευελπίδων είναι μόνο για τους Δυνατούς και Ικανούς\nΕορτή Αγίας Βαρβάρας – Προστάτιδας Πυροβολικού »\nΜοναδική μας ελπίδα, η Ανδραγωγία – Γράφει ο κ. Δημήτριος Μπάκας Αντγος ε.α. τ. Δκτης ΣΣΕ\nΔημοσιευμένο από EKĖO στην κατηγορία ΓΕΝΙΚΑ ΘΕΜΑΤΑ, Ετικέτες: ανδραγωγία, Δημήτρης Μπάκας, Δημήτριος Μπάκας, Διοικητής ΣΣΕ, ΣΣΕ, Στρατιωτική Σχολή Ευελπίδων, Σχολή Ευελπίδων\nΘεραπεία άμεση, μονομερής και λυσιτελής δεν αναμένεται από εξωτερική, μεταφυσική, πηγή. Η όποια λύση πρέπει να δοθεί, μόνον, από τον Άνθρωπο, που είναι, ουσιαστικά, ο μόνος υπεύθυνος για τα προβλήματά του. Αν αντέξει στις τεράστιες προκλήσεις των καιρών έχει καλώς, ίσως υπάρξει μέλλον πιο φωτεινό, άλλως τα σύννεφα της απελπισίας και της δυστυχίας θα σκιάζουν τη ζωή όλων μας.\nΜοναδικές του δυνάμεις στον ανηλεή αγώνα επιβίωσης, είναι οι συνάνθρωποι, με τους οποίους πρέπει να μάθει να ενεργεί αρμονικά και ο εαυτός του, τον οποίο πρέπει να προετοιμάσει κατάλληλα.\nΗ Παιδεία [καλλιέργεια και εκπαίδευση] μια επίδραση, που έχει την ίδια πηγή του ένστικτου της γονικής φροντίδας. Υπέρτατη ανάγκη να μπορέσει ο άνθρωπος να αντιμετωπίσει με αυτάρκεια τα προβλήματα, που προκύπτουν από το φυσικό και ανθρώπινο περιβάλλον. Τελικός σκοπός η επιβίωση του ανθρώπινου είδους.\nΔεν είναι η απλή συσσώρευση πολλών γνώσεων η Παιδεία. Είναι κάτι πολύ βαθύτερο και μονιμότερο. Οι πληροφορίες και οι γνώσεις, σχεδόν, σύντομα ξεχνιούνται.\nΕυτυχώς θα λέγαμε. Παιδεία είναι εκείνο που μένει, αφού «ξεχαστούν» οι γνώσεις!\nΕίναι το καλά «ακονισμένο» μυαλό, η ισχυρή κριτική δύναμη της προσωπικότητας, ώστε να μπορεί να βρίσκει, πίσω από τα επιφαινόμενα την «αλήθεια». Είναι επίσης μια λεπτά καλλιεργημένη ευαισθησία, που ρυθμίζει το εσωτερικό μας «χάος», τα συναισθήματά μας. Τέλος είναι η ρωμαλέα εσωτερική δύναμη των αξιών για ανάληψη της ευθύνης ηθικών πράξεων.\n• Την Παιδαγωγία [ για την νεανική ηλικία]. Ουσιαστικά έχει απομείνει μόνο η εκπαίδευση για επαγγελματική εξασφάλιση. Η καλλιέργεια είναι ελλιπέστατη.\n• Το στάδιο της Ανδραγωγίας [andragogy], [. Άνδρας, με την ομηρική έννοια του ανθρώπου, «Δίας πατήρ ανδρών τε και Θεών»], το οποίο αρχίζει, όταν ο νέος αποκτήσει και προσωπικές εμπειρίες και μπορεί να συμβάλλει σταδιακά στην αγωγή του. Συνεχίζεται δια βίου.[Η έννοια είναι, μάλλον, άγνωστη στη χώρα μας. Σε πολλές χώρες υπάρχουν ειδικά ινστιτούτα ανδραγωγίας].\nΕίναι, όμως, ανθρωπίνως αδύνατο να επιτευχθεί ταυτόχρονα αυτή η αρμονική σύνθεση με τον άπειρο αριθμό των αξιών. Μια προσέγγιση ικανοποιητική, εκτιμάται, ότι επιτυγχάνεται με τη σύνθεση, σταδιακά και αναλογικά πάντοτε, των τριών ρυθμιστικών αξιών, της αλήθειας, του κάλλους και του αγαθού. Αυτή η σύνθεση προτείνεται, ειδικά για την ανδραγωγία, ως χρυσούς κανόνας. Επάνω στο βάθρο αυτών των ρυθμιστικών αξιών, εδράζονται οι λοιπές αξίες της ελευθερίας, του έρωτα, της αγάπης, του σεβασμού, της εμπιστοσύνης, της εκτίμησης, της ιερότητας.\nΗ πραγμάτωση των αξιών σημαίνει και την αυτοπραγμάτωση και αυτοδιαμόρφωση της προσωπικότητας του ανθρώπου, ως ενιαίας αρμονικής ολότητας. Τότε μιλάμε για απόκτηση των αντίστοιχων αρετών ικανοποίησης των αξιών. Είναι οι αρετές τα χαρίσματα και ικανότητες, που αναπτύσσονται κυρίως με την άσκηση δια βίου.\n• Η αυτοεκτίμηση, που προϋποθέτει την αυτογνωσία.\n• Η ενσυναίσθηση [empathy]:Το χάρισμα να διεισδύει πνευματικά, νοερά και αισθητικά, στο «είναι» των άλλων ανθρώπων και όντων. Είναι απαραίτητη προϋπόθεση για την ανάπτυξη – οικοδόμηση ενός ηθικού κώδικα και συνιστά τον κύριο μοχλό για δημιουργία σχέσεων και δεσμών μεταξύ των ανθρώπων.\n• Η ικανότητα [τακτ] της κρίσεως.\n• Αρετή του συνυπάρχειν [amae].\n• Αναζήτηση του μέτρου και των αρμονικών αναλογιών. [Η αναλογία της χρυσής τομής , ίσως, συνιστά «πανάκεια»]. • Εξάσκηση στην προσέγγιση των αξιών: αλήθειας, κάλλους και αγαθού.\n• Αναλογική εφαρμογή του «χρυσού κανόνα»: [αλήθεια, κάλλος, αγαθό].\n• Καλλιέργεια της ενσυναίσθησης και του αρμονικού συνανήκειν.\nΗ ολιστική δόμηση του ατόμου, η ανδραγωγία, συνιστά, όθεν, την ύψιστη τέχνη της Ζωής. Είναι μια συνεχής δια βίου προσαρμογή. Ένα άλγημα ευγενών αξιών. Είναι η «βασιλική» Τέχνη, που μορφοποιεί το ωραιότερο έργο τέχνης της Πλάσης, τον Άνθρωπο. Ουσιαστικά είναι η ίδια του η Ζωή. Με αυτή γράφει την ιστορία του.\nΜόνο ο άνθρωπος συμβάλλει με τη θέλησή του στην αυτοπραγμάτωσή του. Απαιτείται η τεράστια εσωτερική του δύναμη για να αχθεί δια της αγωγής στη δυνατότητα να προσεγγίζει το αληθινό, το ωραίο και το αγαθό. Με τη δύναμη αυτή επιβιώνει τόσες χιλιάδες χρόνια και προσχεδιάζει και το μέλλον των παιδιών του.\nΟι ατομικές μας, όμως, δυνάμεις είναι πενιχρές, απέναντι στις φοβερές προκλήσεις του σύγχρονου περιβάλλοντός μας. Μόνον με τη σύμπραξη με τους συνανθρώπους μας θα έχουμε κάποια ελπίδα για θετικό αποτέλεσμα. Είναι χαλεποί οι καιροί μας και οι οδοί δύσβατοι και ναρκοθετημένοι. Χέρι-χέρι και με μια ανάσα, μπορούμε [*]\nΗ Παιδεία, συμπερασματικά, με αυτή τη μορφή, είναι ένα αντίδοτο στη δυστυχία του ανθρώπου. Γιατί ρίχνει φως στην πραγματικότητα, βελτιώνει τις σχέσεις των συν-ανθρώπων και τελικά, όχι σπάνια, αμβλύνει την ένταση της δυστυχίας. Μας κάνει πιο δυνατούς και ικανούς, ώστε να βιώνουμε σχετικά πιο «ωραία» τη ζωή ,ακόμη και στις πάρα πολύ δύσκολες πτυχές της. Η παιδεία, που παράγει αυτά τα αγαθά είναι εκείνη, που οι αρχαίοι προγονοί μας εμπνεύσθηκαν. Πνευματική του αρχή είναι ο ανθρωπισμός και όχι η ατομοκρατία. Πέραν από ένα αυτόνομο «εγώ» υπάρχει μια εικόνα, ως ιδέα του ανθρώπου. Μια εικόνα, που ισχύει και υποχρεώνει το ανθρώπινο είδος, όπως την έπλασαν οι παιδαγωγοί, οι ποιητές, οι καλλιτέχνες, οι ερευνητές και οι φιλόσοφοι.\nΗ κρίση, που μας κατατρύχει, που είναι ουσιαστικά παγκόσμια, ίσως, είναι και μοναδική ευκαιρία αφύπνισης όλων μας. Τα πρώτα σημάδια είναι ήδη ορατά στη μορφή του εθελοντισμού. Τα προβλήματα πια είναι πανανθρώπινα και δεν λύνονται με αλληλοσυγκρούσεις. Απαιτούν συναίρεση, διάλογο και συναινετικές λύσεις. Όχι με «αλληλοσφαγές». Οι άνθρωποι δεν μπορούν να ζουν, συνέχεια, μέσα στο μίσος και την έχθρα, γιατί είναι γεννήματα έρωτα και αγάπης. Κατά βάση, απεχθάνονται τον ψεύτη, τον άσχημο και τον κακό εαυτό τους. Από τη φύση τους προτιμούν, ως αξίες, την αλήθεια, το ωραίο και το αγαθό. Μόνον που είναι δυσπρόσιτες αξίες. Φυτρώνουν μόνον σε «εδάφη» σχολαστικά και άρτια «καλλιεργημένα».\n[*] Έχει συμπεριληφθεί στους στόχους του υπό συγκρότηση ΠΟΛΙΤΙΣΜΙΚΟΥ ΣΥΝΔΕΣΜΟΥ Ε.Δ, «Στρ/γος Μακρυγιάννης» και η ίδρυση ΙΝΣΤΙΤΟΥΤΟΥ ΑΝΔΡΑΓΩΓΙΑΣ. Ελπίζουμε να ενώσουμε τις δυνάμεις μας. Οι συνάδελφοι είναι οι πιο κατάλληλοι για αυτού του είδους δυσκολίες, γιατί από τις παραγωγικές Σχολές, αλλά και τις εμπειρίες τους στο στράτευμα, έχουν βιώσει την αξία της σφαιρικής παιδείας, πριν οι ίδιοι τη διδάξουν.\n-Ο κ. Δημήτριος Μπάκας είναι πολιτικός μηχανικός ΕΜΠ, πτυχιούχος Νομικής Σχολής Παν/ίου Αθηνών, μεταπτυχιακός RCDS Λονδίνου και πρόεδρος της εταιρίας «Χρυσή Τομή ΑΕ»\nΤο άρθρο δημοσιεύτηκε Τετάρτη, Δεκέμβριος 4th, 2013 στις 00:40 στην κατηγορία ΓΕΝΙΚΑ ΘΕΜΑΤΑ. Μπορείς να παρακολουθείς τα σχόλια χρησιμοποιώντας το RSS 2.0 feed. Τα σχόλια είναι κλειστά, αλλά μπορείς να αφήσεις ένα trackback από το site σου.


Πιέζει για μεταγραφή ο Βαλντέζ | Onsports.gr\nhome ΠοδόσφαιροSuper LeagueΠιέζει για μεταγραφή ο Βαλντέζ Κοινοποιήστε\nΠιέζει για μεταγραφή ο Βαλντέζ\tΣυντάκτης: Onsports Team\nΔημοσίευση: Τρίτη, 07 Ιουνίου 2011 05.23\nΟ Νέλσον Βαλντέζ επιθυμεί την επίσπευση της ολοκλήρωσης της μεταγραφής του στον Ολυμπιακό ή σε... άλλη ομάδα.\tΟ διεθνής Παραγουανός φαίνεται εκνευρισμένος, αφού η ομάδα του, η Χέρκουλες, καθυστερεί τις σχετικές διαδικασίες. Μάλιστα, σύμφωνα με τον «Πρωταθλητή» δήλωσε πως θέλει να αποχωρήσει άμεσα από τον ισπανικό σύλλογο. Ακόμα πρόσθεσε την απαίτηση παραχώρησης του, μόλις φέρει πρόταση από άλλη ομάδα, η οποία ενδιαφέρεται για την απόκτηση του. Ο Ολυμπιακός έχει εντάξει τον 28χρονο επιθετικό στο μεταγραφικό του σχεδιασμό. Πάντως η «κούρσα» απόσπασης της υπογραφής του δεν είναι αποκλειστική, αφού σε αυτή συμμετέχουν Μαγιόρκα, Σεβίγια και Σάλκε.\tΚατηγορία: Super League


Γράφτηκε στις 27 Μαΐου 2019 . Δημοσιεύτηκε στο Πολιτική\nΟ Α. Λυμπέρης πρώτος Δήμαρχος Δυτικής Σάμου\nΤις τύχες του νεοσύστατου Δήμου δυτικής Σάμου αναλαμβάνει από την 1η Σεπτεμβρίου ο Αλέξανδρος Λυμπέρης μετά την επικράτηση του επί των άλλων δυο υποψηφίων (Καλαντζή και Κοσμά) από τον πρώτο γύρω των εκλογών. Δείτε αναλυτικά τα μέχρι στιγμής αποτελέσματα:\nΓράφτηκε στις 26 Μαΐου 2019 . Δημοσιεύτηκε στο Πολιτική\nΖΩΝΤΑΝΑ ΤΑ ΑΠΟΤΕΛΕΣΜΑΤΑ ΤΩΝ ΕΚΛΟΓΩΝ ΣΤΗ ΣΑΜΟ\nΓράφτηκε στις 25 Μαΐου 2019 . Δημοσιεύτηκε στο Πολιτική\nΠως ψηφίζουμε στην Σάμο για Περιφερειακό Συμβούλιο και Ευρωεκλογές\nΌλα όσα πρέπει να ξέρετε για τις εκλογές. Πως ψηφίζουμε, σε Περιφερειακό Συμβούλιο και Ευρωεκλογές. Πόσους σταυρούς βάζουμε. Δείτε αναλυτικά τι ισχύει:\nΠως ψηφίζουμε στις Δημοτικές εκλογές σε Καρλόβασι, Μαραθόκαμπο και χωριά του Δήμου Δυτικής Σάμου\nΌλα όσα πρέπει να ξέρετε για τις εκλογές. Πως ψηφίζουμε, τί ισχύει σε κάθε εκλογική περιφέρεια και πόσους σταυρούς βάζουμε. Δείτε αναλυτικά τι ισχύει σε Καρλόβασι, Μαραθόκαμπο και τα χωριά:\nΠως ψηφίζουμε στις Δημοτικές εκλογές σε Βαθύ, Πυθαγόρειο και χωριά του Δήμου\nΌλα όσα πρέπει να ξέρετε για τις εκλογές. Πως ψηφίζουμε, τί ισχύει σε κάθε εκλογική περιφέρεια και πόσους σταυρούς βάζουμε. Δείτε αναλυτικά τι ισχύει σε Βαθύ, Πυθαγόρειο, Χωριά:\nΓράφτηκε στις 17 Μαΐου 2019 . Δημοσιεύτηκε στο Πολιτική\n«Σάμος. Τουρισμός, Δύναμη Ανάπτυξης»